Биздан раддия чоп этишни сўрашди - Ўзбекистон Янгиликлари\nБиздан раддия чоп этишни сўрашди\nСайт таҳририятига исми 2021 йил 25 майда чоп этилган “75 летнюю узбекистанку не пускает в собственный дом, ее оставили на улице” Видео (ҳавола https://nuz.uz/obschestvo/1198684-nastoyashhaya-drama-75-letnyuyu-uzbekistanku-ne-puskayut-v-sobstvennyj-dom-ee-ostavili-na-ulicze- video.html)\nсарлавҳаси остидаги мақолада тилга олинган – Роберт Николаевич Соннинг манфаатларини ҳимоя қилаётган адвокатлик фирмасидан хат келди.\nМазкур мурожаатда келтирилган далиллар асосида қўшимча журналистик суриштирув ўтказилди.\nСудгача бўлган туҳмат даъвосига жавоб…\nҲурматли У.З Исматуллаев, 2021 йил 25 майда Nuz.uz таҳририятининг сайтида маълумотлар чоп этилган. Сизнинг сўзларингиз бўйича унда бизнинг журналистларимиз томонидан содир бўлаётган воқелик нотўғри талқин қилинган.\nСизга шуни маълум қиламизки, мақола Сон Роберт Николаевичнинг қариндошлари, аниқроғи, сингиллари Юлия ва Алла сўзларидан келиб чиқиб ёзилган.\nУлар томонидан таҳририятимиз манзилига юборилган аризаларнинг нусхасини илова қиламиз. Айнан шу аризалар далиллари асосида репортаж суратга олинган эди.\nРепортажни суратга олиш пайтида Роберт Николаевичнинг ўзи биз ва ҳуқуқ -тартибот идоралари ходимлари билан алоқага чиқишдан бош тортди ва телефонни ўчириб қўйди.\nЭътирозномада сиз мақолада ёлғон далиллар келтирилганлигини ёзгансиз.\nМақолада кўрсатилган ҳолат юзасидан барча маълумотлар ўз тасдиғини топганлигини кўрсатувчи маҳалла, шунингдек ҳокимият фикрини тақдим этамиз.\nДемак, сиз нафақат Nuz.uz таҳририятини балки маҳалла ва Юқори-Чирчиқ туман ҳокимиятини ёлғон маълумот берганликда айблаяпсизми?\nМактубингизда сиз мазкур репортажда биз Роберт Николаевични Юлия Николаевнани дарвоза олдида қолдирганликда айблаётганимизни билдиргансиз. Аммо, агар сиз материалнинг матнини диққат билан ўқиб чиқсангиз, унда биз ва ҳуқуқни муҳофаза қилиш органлари Роберт Николаевич билан боғланишга уринганимиз оқ-қора рангларда ёзилганини кўрасиз. Бироқ, у телефонни қўйиб қўйди, телефонни ўчирди ва биз кетгунимизча ўша куни кўринмади. Натижада, Алла Николаевна ёлғиз Тошкентга жўнаб кетди ва Юлия Николаевна қўшнилар ва маҳалла қўмитаси вакилларининг ташаббуси билан ўша куни кечқурун кейинги кўчада қариндошлари (Владимир Сим)никига вақтинча жойлаштиришга муваффақ бўлинди.\nОпа-сингиллар Юлия ва Алла Николаевнанинг, шунингдек, вазият билан таниш бўлган Юлия Николаевнанинг уйи ва маҳалла қўмитаси яқинида яшовчи қўшниларнинг гувоҳликлари ва мазкур ҳужжатлар асосида бизнинг таҳририятимиз томонидан репортаж тайёрланди.\nШу билан бирга, таҳририят фикрича, мақолада чоп этилган хулосалар учун фақат тарафлардан бирининг сўзларига таяниш етарли эмас.\nШу муносабат билан таҳририят Сон Роберт Николаевичдан ўз узрини сўрайди.


Пандемия мамлакатимизда волонтёрлик ривожига туртки бўлиб, соҳани қўллаб-қувватлаш зарурати борлигини кўрсатиб берди.\nПандемия туфайли юзага келган мураккаб вазиятда волонтёрлар гуруҳларининг Ягона мувофиқлаштирувчи марказ, «Хавфсиз ёрдам» акцияси, «Саховат ва кўмак» умумхалқ ҳаракати, «Сардоба сари саховат карвони» каби хайрия акцияларидаги фаол иштирокини эътироф этиш лозим.\n2019 йил 2 декабрдаги «Волонтёрлик фаолияти тўғрисида»ги қонуннинг амалиётга татбиқ этилгани карантин шароитида долзарб аҳамият касб этди. Қонунга мувофиқ волонтёрлик фаолияти – жисмоний ва (ёки) юридик шахсларнинг манфаатларини кўзлаб бепул асосда амалга ошириладиган, жамоат учун фойдали бўлган ихтиёрий фаолият ҳисобланади.\nВолонтёрлик фаолиятини ташкил этишга қаратилган фуқаролик ташаббусларини ривожлантириш ва қўллаб-қувватлаш, яъни фуқароларни аҳолининг турмуш сифатини яхшилашга қаратилган турли хил жамоат фаолиятига жалб этиш механизмларини шакллантириш муҳимдир.\nБМТнинг Волонтёрлик дастури 130та мамлакатда кенг кўламли фаолият олиб бормоқда ва 80та мамлакатда ҳудудий ваколатхоналарига эга. Ушбу дастур асосида волонтёрлар ўзларининг ҳамкорлари билан бирга бутун дунё бўйлаб кўнгиллиларни бирлаштириб, кенг кўламдаги лойиҳа ва дастурларда қатнашиши учун йўл очиб бериш орқали жаҳонда кўнгиллилик ҳаракатини қўллаб-қувватлайди.\nВолонтёрлик фаолияти қуйидаги шаклларда амалга оширилади:\n– якка тартибдаги волонтёрлик фаолияти;\n– волонтёрлар гуруҳи таркибидаги волонтёрлик фаолияти;\n– волонтёрлик ташкилоти орқали волонтёрлик фаолияти.\nҚонунга мувофиқ, 18 ёшга тўлган жисмоний шахслар волонтёрлик фаолиятини амалга ошириши мумкин. Волонтёрлар бу фаолият билан ойига 20 соатдан кўпроқ банд бўлса, волонтёрлик фаолиятининг ташкилотчиси ўртасида ёзма шаклда тузилган шартнома асосида амалга оширилиши белгилаб қўйилган.\nРивожланган давлатлардаги волонтёрлар фаолияти моделлари\nГерманияда волонтёрликнинг Вürgerschaftliches Engagement фуқаролар фаоллиги модели кенг тарқалган бўлиб, бу модел фуқароларнинг барча соҳалардаги хатти-ҳаракатлар йиғиндиси, яъни жамоат ташкилотларида иштирок этиш, ташаббускор бўлиш, ижтимоий фойдали ишлар, ижтимоий хизматлар кўрсатишни билдиради.\nАнкет-Комиссия кўнгиллилар хизматини формал мажбурият тури сифатида эътироф этади ва уни узоқ вақт давом этувчи фаолият шакли деб тан олади. Анкет-Комиссиянинг Бундестагдаги фаолияти якунлагандан сўнг «Фуқаролар фаоллиги» қуйи қўмитасини тузишга қарор қилинди. 2002 йилдан бошлаб ушбу қўмита сиёсат, жамоат арбоблари, олимлар, тадқиқотчилар, қолаверса оддий фуқаролар учун музокаралар олиб бориш марказига айланди. Кейинчалик федерал ўлка ижтимоий масалалар бўйича вазирликлари қошида махсус мувофиқлаштирувчи тузилмалар иш бошлади.\nНемис моделида фуқаролар фаоллиги давлат субсидиарлигига асосланган бўлиб, у ижтимоий хизматлар ва кўнгиллилар фаолиятини назорат қилади ва мувофиқлаштириб туради.\nЁшлар ҳамкорлиги маркази маълумотларига қараганда, Европада 52 фоиз ёшлар у ёки бу кўринишда волонтёрлик билан шуғулланади. Ушбу кўрсаткич Польшада 22 фоизни ташкил этади. Фаолият юритаётган жамоат ташкилотлари ходимларининг 50 фоизи волонтёрлар ҳисобланади.\nФранциядаги Economie Sociale модели давлат хизматининг ижтимоий-иқтисодий соҳадаги таркибий қисми ҳисобланади. Кўнгиллилар фаолиятида ихтиёрий равишдаги волонтёрлик, нодавлат сектори ва жамоат ташкилотларидаги фуқаролар фаоллиги элементларини кўриш мумкин.\nБуюк Британияда, «National Trust UK» нодавлат ташкилотининг 5,2 млн расмий аъзоси бўлиб, унда 100 мингдан зиёд кўнгиллилар фаолият олиб боради. Ушбу ташкилот тарихий обидаларни, боғларни сақлаш, реставрация қилиш, археология ишларини амалга ошириш билан шуғилланади. Бундан ташқари, табиий кўллар, ўрмонлар, денгиз қирғоқлари софлигини сақлашга қаратилган акцияларни ташкиллаштиради.\nШвейцария моделида фуқаролар фаоллиги халқ ҳаракати ва давлатнинг ижтимоий хизматлар, дастурларни амалга оширишда яқиндан ҳамкорлик қилишини кўриш мумкин.\nШвейцарияда фуқаролар фаоллиги уч асосий шаклига бўлинади. Булар қуйидагилар:\nФормал фаолият, яъни ижтимоий-сиёсий жараёнларда, экологик ҳаракатлар, жамоат ташкилотларида иштирок этиш;\nНоформал фаолият, ҳудуд (район, квартал) миқёсида дўстларга, ночор оилалар, кексалар, ногиронларга ёрдам бериш, ҳолидан хабар олиш ва бошқа ижтимоий хизматлар кўрсатиш;\nИжтимоий лойиҳаларни амалга ошириш учун натурал кўринишда ёки моддий ҳамда пул маблағлари орқали ҳомийлик қилиш.\nИталияда волонтёрлик фаолиятини ривожлантириш учун «Ижтимоий кўнгиллилар тўғрисида»ги қонун қабул қилинган. Нодавлат ташкилотлар, жамғармалар ва кўнгиллилар фаолиятини мувофиқлаштирувчи доимий қўмита фолият олиб боради. Волонтёрларнинг кўпчилиги ижтимоий хизмат кўрсатувчи соҳаларда фаолият олиб боради. Ҳозирда Италияда 5 млн фуқаро ижтимоий хизматлар билан шуғулланади.\nЛатвияда волонтёрлик ҳаракати 2003 йилдаги «Жамоат бирлашмалари ва хайрия жамғармалари тўғрисида»ги қонун билан тартибга солинади. Қонуннинг 8-моддасида нодавлат ташкилотлари ва хайрия жамғармалари ўз фаолиятларидаги айрим вазифаларни бажаришга кўнгиллиларни шартнома тузиш орқали ёллаш ҳамда жавобгарлик ва етказилган харажатларни қоплаш бўйича асосий қоидалар берилган.\nМамлакатимизда волонтёрлик фаолиятини ривожлантириш давр талабидир. Юқоридаги таҳлилларимиз ҳамда хорижий давлатлар тажрибасидан келиб чиқиб, волонтёрлик фаолиятини янада ривожлантириш учун қуйидаги таклифларимизни берамиз:\nБиринчидан, волонтёрлик фаолиятида самарали иштирок этувчи фуқаролар, фуқаролик гуруҳлари ва ННТларни рағбатлантириш тизимини жорий этиш;\nИккинчидан, давлат бошқаруви органларининг ижтимоий аҳамиятга молик лойиҳаларни амалга ошириш учун волонтёрлик фаолияти билан шуғулланувчи ННТларга бюджетдан ташқари маблағлар ҳисобидан бевосита давлат ижтимоий буюртмасини ажратиш тартибини жорий этиш орқали волонтёрликни ривожлантириш;\nУчинчидан, волонтёрлик ташкилотлари ва волонтёрлик фаолияти билан шуғулланувчилар ўртасида ўзаро ҳамкорлик тартибини жорий этиш;\nТўртинчидан, аҳолининг алоҳида қатлами (кексалар, ишловчи пенсионерлар, вақтинча ишсизлар) бўйича волонтёрликни мувофиқлаштирувчи марказларни ташкил этиш;\nБешинчидан, волонтёрлик фаолиятини ҳисобга олиш тартибини юритиш;\nОлтинчидан, волонтёрлик хизматларига талаб ва мазкур хизматларни кўрсатадиган волонтёрлар тўғрисида маълумотлар тарқатадиган интернет-порталини яратиш, жойларда ижтимоий соҳалардаги хизматларга талаб ва волонтёрлик хизматларини амалга оширувчи нодавлат нотижорат ташкилотлар имкониятларини аниқлаш юзасидан маълумот базаларини шакллантириш.\nтадқиқот институти масъул ходимиэ


Tengdosh | Buxoro yoshlari gazetasi\nАрхив рубрики: Tengdosh\nИЖОДКОР ЁШЛАР: ФАОЛ ВА ЎРНАК\n1-республика ижодкор ёшлар Форумидан тажриба ўрганиб қайтган ёшлар ижодий учрашув давомида истеъдоди баланд тенгдошларини атрофларига чорлашди. Batafsil ИЖОДКОР ЁШЛАР: ФАОЛ ВА ЎРНАК →\nИЖОДКОР ЁШЛАР: ИСТЕЪДОД НАМОЙИШИ\nҚизғин ижодий учрашув турли лойиҳаларга бой бўлди. Batafsil ИЖОДКОР ЁШЛАР: ИСТЕЪДОД НАМОЙИШИ →\nИЖОДКОР ЁШЛАР: ДИЛКАШ ДАВРАЛАРДА\nЯқинда бир гуруҳ ижодкор ёшлар Шофиркон туманида бўлиб, истеъдодли тенгдошлари билан учрашишди.\nBatafsil ИЖОДКОР ЁШЛАР: ДИЛКАШ ДАВРАЛАРДА →\nБИР ҚАТИМ НУР ТАРАТИБ…\nТонг саҳарда уйқусираган кўзларини ишқалаб ҳовлига чиққан Улуғбек ака гилам тўқув дастгоҳи олдида бир қизалоқни кўриб, аввалига ҳайрон қолди. Кейин зимдан кузатди. Қизалоқ дастгоҳнинг чилқатимларини (қирқип) нозик ва нафис бармоқчалари билан гиламтароқ ёрдамида тарар, сўнгра дастгоҳ тўқмоқчаси билан уни оҳиста-оҳиста уриб қўярди. Улуғбек ака кулимсираганча турмуш ўртоғи Зулхумор опани имлади.\n-Вой, ўзимизнинг Маржонаку, қўшни Комилжон аканинг эркатойлари,-деди Зулхумор опа қизалоққа кўзи тушиб.\nМаржона мунчоқ кўзчаларини пирпиратганча салом бера солиб, “Мен гилам тўқувчи бўлмоқчиман!”-деди. Batafsil БИР ҚАТИМ НУР ТАРАТИБ… →\nИҚТИДОРЛИ ТАЛАБА ЮТУҚЛАРИ\nБаҳодир Жўраев Тошкент давлат Стоматология институти Бухоро филиалининг 4-босқич талабаси. 2014-2015 йилларда “Камолот” стипендияси соҳиби, 2015-2016 ўқув йилида Ибн Сино номидаги давлат стипендияси совриндори бўлди. Инглиз ва рус тилларида бемалол сўзлаша оладиган Баҳодирнинг ижтимоий ва тиббий мавзуларга илмий мақола ва тезислари республика ва қатор хориж босма нашрларида чоп этилган. Batafsil ИҚТИДОРЛИ ТАЛАБА ЮТУҚЛАРИ →\n– Агар киши астойдил ҳаракат қилса, у, албатта, мақсадга эришади ва ўз мақсадлари сари олға интилаверади, – дейди в “Камолот” ЁИҲ вилоят Кенгаши қошидаги “Ўқув-услубий маркази” НТМ координатори Миршод Очилов. Шу сўзларни ўзи учун шиор билган Миршод Очилов бугун юртимизнинг серқирра истеъдодлари қаторидан ташаббускорлиги, ҳаракатчанлигию ўткир зеҳни билан ўрин эгаллаган. Болалигидан китоб мутолаа қилишга, илму сабоқ олишга қизиқиши ва иштиёқи баланд Миршод Очилов биринчи синфга боргунга қадар Алифбони ўрганиб, қунт ва равон билан ўқишни ўзлаштириб олган экан. Жуссаси кичиккина, нотиқдан келган ўқувчининг жажжи шеърлар машқ қила бошлагани эса, ҳатто, ўқитувчиларни ҳайратга солди. Бугунги кунда ёшларни ватанпарварлик, мардлик ва бунёдкорликка ундовчи, тараққиёт йўлида хизмат қилишга чорловчи дадил туйғулар билан суғорилган шеърларини шеърият ихлосмандлари самимий кутиб олишмоқда. Batafsil Ҳам билимда, ҳам спортда… →


Қироатда мақомот илмининг аҳамияти - Hidoyat.uz\nАсосий саҳифа Мақолалар Қироатда мақомот илмининг аҳамияти\nЧоп этилди Aprel 13, 2019 Қироатда мақомот илмининг аҳамиятиda fikr bildirishni o'chirish\n«Қуръонни тартил ила тиловат қилинг» (Муззаммил сураси, 4-оят).\nРасулуллоҳ соллаллоҳу алайҳи ва саллам саҳобаларга Қуръони каримни тажвид қоидалари, маънолар тадаббури билан бирга гўзал овозда тараннум этишни ҳам таълим берганлар. Баро ибн Озиб розияллоҳу анҳу Пайғамбаримиз алайҳиссаломнинг: “Қуръонни овозингиз билан зийнатланг! Чунки гўзал овоз Қуръоннинг гўзаллигини зиёда қилади”, деб айтганларини келтирган (Имом Доримий, Имом Ҳоким ва Имом Байҳақий ривояти).\nУламолар: “Мақомот илмини ўрганишдан олдин, албатта, тажвид илмини ўрганиш керак”, деганлар. Қуръони карим тиловатида тағанний (тараннум билан тиловат қилиш) масаласида эса фиқҳий мазҳаб уламолари ўртасида икки хил қараш мавжуд.\nИмом Молик ва Имом Аҳмад ҳамда уларнинг асҳоблари (Аллоҳ барчаларини раҳмат қилсин) Қуръонни тағанний қилишни жоиз эмас, дейдилар.\nИмом Абу Ҳанифа ва Имом Шофиъий ҳамда уларнинг асҳоблари эса (Аллоҳ барчаларини раҳмат қилсин) бу ишни жоиз санайдилар.\nАслида, бу ихтилоф зоҳирий бўлиб, Қуръонни тажвид қоидаларидан четлашмаслик шарти билан, гўзал овозда қироат қилиш жоиз эканига барча уламолар иттифоқ қилгандирлар. Тажвидни билмай туриб ёки унинг қоидаларини бузган ҳолда тағанний қилишга эса ҳеч бир олим рухсат бермаган.\nСаҳобалар орасида ҳам ёқимли ва ширали овозда тиловат қиладиган қорилар кўп бўлган. Абу Саид Худрий розияллоҳу анҳу ривоят қилади: «Усайд ибн Ҳузайр розияллоҳу анҳу тунда Бақара сурасини ўқиётган эди. Бир вақт оти ҳурка бошлади. Усайд қироатдан тўхтади. От ҳам тинчланди. Усайд ўқий бошласа, от яна безовталанди. Қироатдан тўхтаса, яна жим бўлди. Ўша пайт ўғли Яҳё отнинг ёнида эди. Жонивор босиб олмасин дея, қироатини тўхтатиб, жигаргўшасини ҳайвондан узоқроққа олиб борди. Сўнг осмондаги соябонларга ўхшаш, остидан нур таратиб турган нарсаларга кўзи тушди. Тонг отгач, бўлган воқеани Набий алайҳиссаломга айтиб берди. У зот алайҳиссалом: “Ҳузайрнинг ўғли, қироатингни давом эттиравермадингми?” дедилар. Усайд: “Боламни от босиб олишидан қўрқдим. У жонворнинг яқинида эди”, деди. Пайғамбаримиз алайҳиссалом: “Улар нималигини биласанми?” деб сўрадилар. Усайд розияллоҳу анҳу: “Йўқ”, деди. Расулуллоҳ: “Овозингни эшитиш учун тушган фаришталар эди. Тонггача ўқиганингда, одамлар ҳам уларни кўрган бўлар, фаришталар ҳам инсонлардан қочмас эди”, деб айтдилар».\nНабий алайҳиссалом: “Аллоҳ таоло Пайғамбарнинг Қуръонни тағанний билан ўқиганини тинглаганчалик, бошқа ҳеч бир нарсани бу қадар тинглаган эмас”, деганлар (Имом Бухорий, Имом Муслим ривояти).\nШунингдек, ҳадиси шарифларда Қуръони каримни араб оҳангида ўқиш таъкидланган. Шунинг учун ҳар бир миллат вакили ўзининг миллий оҳангидан четланиб, араб қориларининг оҳангини ўзлаштириши керак.\nМақомот илми маҳорат билан тиловат қилиш, оҳанг воситасида кишилар қалбига ояти карималарнинг таъсирини ошириш, қолаверса, барча миллатларнинг тиловат оҳангини бирхиллаштириш каби мақсадларни амалга оширишда муҳим ўрин тутади. Мусулмон мамлакатларининг кўпида тиловатда мақомот илмини ўрганиш кенг тарқалган. Бунинг натижасида Мисрдан Мустафо Исмоил, Муҳаммадсиддиқ Миншавий, Абдулбосит Муҳаммад Абдуссамад каби машҳур қорилар етишиб чиқди. Бу илм Эрон, Иордания, Жазоир, Қатар, Бирлашган Араб Амирлиги каби давлатларда ҳам кенг ривожланди. Ҳатто бу борада дарслар ташкил этилиб, ўқувчиларга мақомот илми сир-асрорлари ўргатилмоқда. Бундай дарсларнинг аксари интернет тармоқлари орқали ҳам оммага ҳавола этилмоқда.\nЮртимизда ҳам Қуръонни тараннум билан тартибли ўқиш масаласига алоҳида эътибор берилмоқда. Жумладан, Имом Бухорий номидаги Тошкент ислом институти ва бошқа диний таълим муассасаларида Қуръони каримга доир илмларни чуқур ўрганиш ишлари анча жадаллашди. Бу борада мақомот илмини назарий ва амалий ўрганиш бугунги кундаги муҳим тадқиқотлардан ҳисобланади.\nДарҳақиқат, Қуръони каримни тажвид қоидаларига мувофиқ ўқиш ва тиловатининг гўзал ва маромида бўлиши унинг асосий шартидир. Шунингдек, мақомот усулларини ўрганиб, Қуръони карим тиловатида қўллаш эшитувчиларга оятлар мазмунини тадаббур билан тинглашларига ёрдам беради.\nЎзбекистон халқаро ислом академияси II курс магистранти


Футзал бўйича Ўзбекистон терма жамоаси Беларусь билан ўйинларда бир ғалаба ва бир мағлубият қайд этди\n10:08 / 04.12.2015\n2-3 декабрь кунлари футзал бўйича Ўзбекистон миллий терма жамоаси Минск шаҳрида Беларусь терма жамоасига қарши ўртоқлик учрашувларини ўтказди.\n“Мапид” спорт мажмуасида бўлиб ўтган дастлабки ўйинда мезбонлар 4:2 ҳисобида ғалаба қозонишганди.\nБу икки терма жамоа ўртасидаги иккинчи ўртоқлик учрашуви 3 декабрь куни Борисов шаҳрида ўтказилди. Унда Хосе Мария Мендез мураббийлигидаги ўзбекистонликлар 5:3 ҳисобида ғалаба қилишган.\nЎртоқлик учрашувлари ҳар икки терма жамоа учун жаҳон чемпионатига йўлланма берувчи қитъа чемпионатларига тайёргарлик вазифасини ўтаб беради.\nЎзбекистон терма жамоаси Осиё чемпионатининг саралаш гуруҳ босқичида Саудия Арабистони, Ливан ва Қирғизистонга қарши майдонга тушади. Беларусь терма жамоаси эса Европа чемпионатининг саралаш гуруҳ босқичида Хорватия (10 декабрь), Озарбайжон (11 декабрь) ва Швеция (13 декабрь) билан ҳисоб-китоб қилади.\nЕвропа чемпионатининг финал босқичи Хорватиянинг Осиек шаҳрида ўтказилади. Осиё чемпионати эса 10-21 февраль кунлари Тошкентда бўлиб ўтади. Қуръага кўра ўзбекистонликлар А гуруҳидан Ливан, Қирғизистон ва Саудия Арабистони терма жамоалари билан биргаликда ўрин олган.\nКеча Ўзбекистон терма жамоаси делегацияси Минск шаҳридан Москвага, у ердан Доҳага йўл олди. 5-10 декабрь кунлари Қатар пойтахтида йиғин ва иккита ўртоқлик учрашуви ўтказиш режалаштирилган.


«Ўзэкспомарказ» павильонларида коронавирусга чалинганлар учун 750 ўринли тақсимлаш маркази иш бошламоқда - Daryo\n10:10, 06.07.2021 13145\n«Ўзэкспомарказ» павильонларида коронавирусга чалинганлар учун 750 ўринли тақсимлаш маркази иш бошламоқда\nТошкентдаги «Ўзэкспомарказ»нинг 1 ва 2-павильонларида 750 ўринли тақсимлаш маркази иш бошламоқда. Бу ҳақда пойтахт ҳокимлиги матбуот хизмати хабар берди.\nТошкент шаҳар ҳокими Жаҳонгир Ортиқхўжаев Соғлиқни сақлаш вазирлиги масъуллари иштирокида тақсимлаш марказида яратилган шароитлар билан танишган ва беморларни қабул қилиш жараёнларини соддалаштириш бўйича тавсияларни берган.\nТаъкидланишича, Тошкентдаги тақсимлаш марказларига беморларни нафақат тез тиббий ёрдам машиналарда, балки шахсий автоуловларда ҳам етказиш мумкин.\nАввалроқ Тошкент шаҳрида ДХХ тасарруфидаги «Ёшлик» спорт мажмуасида, ИИВ тасарруфидаги «Универсал» спорт мажмуасида 700 койка-ўринга мўлжалланган ковид-марказ қайтадан ташкил этилгани тўғрисида хабар берилганди.\nЎзбекистонда барча турдаги оммавий тадбирларни ўтказиш вақтинча тўхтатилди\nЎзбекистонда 1 августдан тўй ва маросимларни 50 кишидан кўп бўлмаган ҳолда ўтказиш белгиланди\n07:17, 25.09.2021 123925\n16:47, 13.09.2021 97752\n18:02, 16.09.2021 90484


“ХАДИЧАИ КУБРО” АЁЛ-ҚИЗЛАР ЎРТА МАХСУС ИСЛОМ ТАЪЛИМ МУААССАСАСИДА ТАДБИР – .:: Xadicha.uz\n“ХАДИЧАИ КУБРО” АЁЛ-ҚИЗЛАР ЎРТА МАХСУС ИСЛОМ ТАЪЛИМ МУААССАСАСИДА ТАДБИР\nХадичаи Кубро аёл-қизлар ўрта махсус ислом таълим муассасасида 2-декабрь куни Ўзбекистон Республикаси Конституцияси қабул қилинганининг 27 йиллиги ҳамда “10 декабрь Ўзбекистон Республикаси Давлат мадҳияси қабул қилинган кун” муносабати билан байрам тадбир бўлиб ўтди\nКОНСТИТУЦИЯ БОШ ҚОМУСИМИЗ. ДАВЛАТ РАМЗЛАРИНИ ЎРГАНАМИЗ\nЖорий йилнинг 2 декабрь куни Ўзбекистон Республикаси Конституцияси қабул қилинганининг 27 йиллиги ва “10 декабрь Ўзбекистон Республикаси Давлат мадҳияси қабул қилинган кун” муносабати билан байрам тадбири бўлиб ўтди.\nТаълим муассасаси 2-курс талаба қизлари томонидан тайёрланган “Конституция бош қомусимиз. Давлат рамзларини ўрганамиз” шиори остида бўлиб ўтган тадбирда саҳна кўриниши, савол-жавоблар, ҳақ-ҳуқуқимизга оид бўлган турли саҳналар ва конституциямиз ҳаётда нақадар муҳим экани ҳақидаги видеороликларга бой бўлди.\nСаҳна кўриниши орқали талаба қизлар мактабларда учрайдиган порахўрлик, давлат солиқлари, сайловга оид ҳуқуқларимизни конституция моддалари орқали кўрсатиб беришди. Тадбир давомида талаба қизлар конституция борасидаги билимларини янада мустаҳкамлаб олдилар. Тадбир жуда қизиқ, мазмунли ва фойдали бўлиб ўтди.


Ҳоли забун забонсиз обидалар. Кундан-кунга тутдай тўкилиб бормоқда - Халқ сўзи\n17:52 05 Февраль 2020 Маданият\nФото: Истам Иброҳимов/“Халқ сўзи ONLINE”\nЯхшидир аччиқ ҳақиқат...\n“Халқ сўзи ONLINE”. Истам Иброҳимов/Бухоро. Бухоронинг қадимий кўчаларини яёв кезган киши ҳар қадамда бир тарихий обидага дуч келади. Маълумотларга кўра, кўҳна шаҳарда улар сони 600 дан ошади. Вилоят маданий мерос бошқармаси мутасаддиларининг билдиришларича, яқинда тарихий ёдгорликлар тўлиқ кадастр қилинди. Улар давлат муҳофазасига олинган. Баъзиларининг инвестиция киритиш шарти билан тадбиркорларга танлов асосида берилаётгани эса обидаларни асраб-авайлаш имкониятини кенгайтиради.\nСалкам 400 йиллик тарихга эга Мағоки кўрпа масжидини бунга мисол тариқасида келтириш мумкин. Қаровсизликдан нураб ётган бу ёдгорлик маълум бир шартлар билан “Бухоро найс карпет” (“Бухоронинг чиройли гиламлари”) МЧЖга ижарага берилди. Хорижий сармоя эвазига ёдгорлик реставрация қилинди. Шу тариқа унинг умрига умр қўшилди.\nАммо... Агар айрим тарихий обидаларга забон битганида аввало Мағоки кўрпага ҳаваси келаётганини айтар ва ўзининг забун аҳволидан сўз очарди. Бу ҳақда бежиз тўхталмаяпмиз. Баъзи ёдгорликлар қаровсизлик оқибатида ҳамда ёғин-сочин таъсирида нураб боряпти. Бешафқат вақт олдида ожиз қоляпти. XVIII асрда бунёд этилган Мавлоно Ассири мадрасаси шулар жумласидан.\n— 1960 йилдан буён шу мадрасага ёндош ҳовлида яшаб келяпман, — дейди 87 ёшли онахон Мушарраф Нуриддинова.— Бу ерда илгари эҳтиёжманд уч-тўрт оила истиқомат қилганини яхши эслайман. Хартугул, тоза-озода жой эди. Кейин эса қаровсиз аҳволга тушди. Биз яшаётган Мирдўстим кўчасидаги ушбу ёдгорлик ҳамда Модарихон мадрасасининг аҳволини кўриб ачинасан, киши. Мабодо, раҳбарлар келишса, уларга бу мадрасаларни таъмирлашга ёрдам беринглар, деб айтган бўлардим.\nАфсуски, Мавлоно Ассири мадрасаси эшигига қулф урилгани боис ичкарига киришнинг имкони бўлмади.Аммо эшик тирқишларидан қарашнинг ўзи кифоя: ҳовлиси ташландиқ, ҳужралар вайрона аҳволда. Ёдгорликнинг ташқи кўринишини-ку айтмай қўя қолайлик. “Давлат муҳофазасига олинган” деган ёзувни кўрган киши эса таажжубдан ёқа ушлаши тайин.\nОнахон тилга олган Модарихон халқ тилида “Қўш мадраса”деб аталадиган икки ёдгорликнинг биридир. У XVIасрда қурилган.Икки қаватли. Маҳобатли. Нозик меъморий ечимга эга. Элликдан зиёд ҳужраси бор. Аксарияти ҳувуллаб ётибди. Баъзи ҳужралар омборхонага ёки ахлатхонага айлантирилгандек таассурот қолдиради.Таъмирталаб, абгор аҳволда.\n— 1997 йилдан буён шу ерда оилавий фаолият кўрсатиб келяпмиз, — дейди ҳунарманд Дмитрий Анисимов. — Раҳматли отам ишлаган устахонани ўз кучимиз билан таъмирладик. Илгари бу ерда усталар кўп эди. Лекин иншоот тендерга қўйилган, деган гап-сўзлардан кейин уларнинг ҳафсаласи пир бўлди. Кетиб қолишди. Агар ҳужралар халқ амалий санъати усталарига берилса, улар бу ерни рисоладагидек таъмирлашган, мадраса файзига файз қўшишган бўлур эди. Бунга ишончим комил.\n“Ҳунарманд” уюшмаси аъзоси Дмитрийнинг айтишича, мадрасани томоша қилгани сайёҳлар тез-тез келиб туришади. Аммо қулф урилган ёки ташландиқ ҳолда ётган ҳужралар олдида турган сайёҳнинг кўнглидан қандай ўйлар кечади? У маданий меросга бўлган бундай муносабатга қандай баҳо беради? Ўз юртига қандай таассуротлар билан кетади?!\nАйтмоқчи, қадимий шаҳардаги қай бир тарихий ёдгорлик эшигида кундузи ҳам қулф кўрсангиз, билингки, у таъмирталаб ёки қаровсиз аҳволда. Ваҳоланки, сайёҳларнинг шаҳарда имкон қадар узоқроқ қолиши ҳар томонлама, айниқса, молиявий жиҳатдан фойдали. Шундай экан, таъмирталаб ёдгорликларни реставрация қилиш, ҳолатини яхшилаш, эшикларини ланг очиб қўйиш мавриди келди. Фикримизча,бу умумдавлат миқёсидаги масалага айланиши, тегишли ташкилотлар шу мақсад йўлида жонини жабборга бериб ишлаши зарур. Токи, реставрация ишлари кенг кўлам касб этсин. Соҳа учун профессионал кадрлар тайёрлансин. Қадимий ёдгорликларнинг ҳар бир ғиштини асраб-авайлайлик. Улар тўғрисида чуқур билимга эга бўлайлик.\nЯна бир гап: Айрим давлатларда юз, нари борса, юз эллик йил муқаддам қурилган иншоотларни ҳам тарихий обида сифатида асраб-авайлашади, улар билан фахрланади. Бизда эса ўтмиши салкам минг йилга бориб тақаладиган ёдгорликлар оз эмас. 900 йиллик тарихга эга Намозгоҳ масжидини мисол тариқасида келтириш мумкин. Тарихий манбаларда жуда обод, хушманзара ва файзли маскан,дея таъриф этилган бу гўша афсуски,ҳозир ачинарли аҳволда. Ноёб меъморий ёдгорлик тутдай тўкилиб боряпти. Дарвоқе, бу ҳақда бундан етти ойча муқаддам сайтимизда мақола ҳам эълон қилган эдик. Аммо аҳвол ўзгаргани йўқ. Ҳолбуки, бундай объектлар сайёҳликни, хусусан, зиёрат туризмини ривожлантиришда муҳим аҳамият касб этади.\nПрезидентимиз Олий Мажлисга Мурожаатномасида шу ҳақда алоҳида тўхталиб, жорий йилда юртимизга келадиган туристлар сонини 7,5 миллионга етказиш, катта салоҳиятга эга зиёрат туризмини ҳам жадал ривожлантириш зарурлигини таъкидлади. Шундай экан, аждодларимизнинг ақл ва заковати маҳсули саналган ҳар битта масжид ва мадрасани, бой маданий меросимизни кўз қорачиғидек асраб-авайлаш, улар ҳолатини яхшилаш мавриди аллақачон келди.


Олтин тўп - xabar.uz\nЛионель Месси France Football томонидан ўтказилган 2019 йилги «Олтин тўп» совринини қўлга киритди. Парижда бўлиб ўтган маросимда Лионель ... бўлиб ўтган маросимда Лионель Мессига фаолиятидаги олтинчи «Олтин тўп» топширилди. Único en la historia#Messi, ganador del #BalondeOro ...\n2 декабрь куни 2019 йилги «Олтин тўп» совринини топшириш маросими бўлиб ўтади. Айни пайтда маросим бошланган. Эътиборлиси, Мадриднинг «Реал» клубидан бирор футболчи ТОП-10га ... Сильва (Манчестер Сити) ва Виржил ван Дейк (Ливерпуль) жой олди. «Олтин тўп»га «Барселона» етакчиси Лионель Месси ва «Ливерпуль» ҳимоячиси ...\nтаъкидлашича, «Барселона» сардори Лионель Месси декабрда навбатдаги «Олтин тўп»ни олади. Нашрнинг ёзишича, француз журнали Мессига ўзларининг ... Лекин баъзилар Месси билан Роналдунинг ҳукмронлигига чек қўйиб, «Олтин тўп»ни ҳужумчига эмас, ҳимоячи — Виржил ван Дейкка бериш керак деб ...\nэтди. Бу ҳақда «REGNUM» хабар берди. 2019 йил натижалари бўйича «Олтин тўп»га қуйидаги футболчилар даъвогарлик қилмоқда: Серхио Агуэро ...\n(«Ювентус», Португалия) ортда қолдирди. Негадир беш карра «Олтин тўп» соҳиби Криштиану Роналду «FIFA The Best» тақдирлаш маросимига ...


Xiaomi энг катта Mi Max смартфонларини тақдим этди\n16:08 / 10.05.2016\nХитойнинг Xiaomi компанияси Mi Max смартфонларининг энг каттасини расмий намойиш қилди.\nҚурилманинг асосий хусусиятлари - бармоқ излари сканери, 16 Мп.ли камера, металл корпуси ва Qualcomm Snapdragon 650 процессори. Смартфоннинг баҳоси - 230 доллар. Қурилма 4850 мАч ҳажмли аккумуляторга эга.\nMi Max экранининг ўлчами 6,44 дюйм бўлиб, компания вакиллари тадқиқотларга кўра, бу энг оптимал экран ўлчами ҳисобланади. Янги смартфоннинг ўлчами iPhone 6s'дан 87 фоизга ҳамда 6s Plus'дан 37 фоизга кўп.\nСмартфон уч хил рангда сотувга чиқади: кумушранг, тилларанг ва кулрангда.


UzDaily.uz: Ўзбекистонда болаларни ижтимоий ҳимоялаш: маҳаллий ва хорижий тажриба \nЎзбекистонда болаларни ижтимоий ҳимоялаш: маҳаллий ва хорижий тажриба\n2018-й. 18-октябрь 15:43\nТошкент, Ўзбекистон (UzDaily.uz) -- Пойтахтимизда бўлиб ўтаётган “Ўзбекистонда болаларни ижтимоий ҳимоялаш: маҳаллий ва хорижий тажриба“ мавзусида халқаро конференцияда ЮНИСЕФнинг Ўзбекистондаги ваколатхонаси раҳбари Саша ГРАУМАНН қуйидагиларни сўзлаб берди:\n– Ўзбекистондаги Меҳрибонлик уйларида тарбияланаётган болалар аҳоли, хусусан, ёшлар сонига нисбатан кўп бўлмаса-да, аммо Марказий Осиё минтақасига нисбатан олиб қараганда, бу катта кўрсаткични кўрсатмоқда. Шу боис, бу борадаги ишларда ҳамкорликни йўлга қўйиш, болалар ҳуқуқлари, манфаатларини халқаро миқёсда ҳимоя қилишда барча чораларни кўриш, бу борадаги таклифларни қўллаб-қувватлаймиз.\nБугунги халқаро конференция болаларни ижтимоий ҳимоя қилишга бағишланмоқда. Тегишли мамлакатлардаги ижтимоий ҳимояга муҳтож, меҳрибонлик уйларида тарбияланаётган ёки эътиборталаб оилаларнинг фарзандларига эътибор қаратиш муҳим. Лекин биз асосан икки тоифа болаларини ҳимоя этиш, қўллаб-қувватлаш борасида гапириш зарур деб ҳисоблаймиз. Биринчиси Меҳрибонлик уйида тарбияланаётган болалар. Тарбия, аввало, оилада берилади. Аммо болалар оғир аҳвол ва бошқа сабаблар туфайли оиласи, ота-онасидан узоқ бўлишига тўғри келмоқда. Давлат томонидан қанчалик эътибор берилмасин, бу оиладаги муҳитни бера олмайди.\nИккинчи тоифа қонун билан зиддиятга дуч келадиган болалар масаласидир. Бу тоифа ёшларни ҳуқуқни бузишгача бўлган жараёнини назорат қилиш, уларни қўлга олиш, яъни эркинлигини чеклашгача бўлган даврни назорат қилишда биз қўлимиздан келган барча чораларни кўришга тайёрмиз. Уларни тутқинликда асраш охирги чора бўлиши керак деб ҳисоблаймиз.\nБиз Ўзбекистонда мустақил, алоҳида балоғатга етмаганлар адлияси тизимини яратиш таклифини билдирмоқдамиз. Бу борадаги қонунларнинг қабул қилиниши ва такомиллашуви ислоҳотлар жараёнида инобатга олинади. Ўзбекистон болалари ҳар томонлама ҳимояланади, деб ўйлаймиз.


Криштиану Роналду: «Месси билан рақобатимиз ҳар иккаламиз учун ҳам, бутун футбол учун ҳам фойдали» » Ўзбекистон янгиликлари – Zamin.uz\n21-01-2015 | 10:22\nZAMIN.UZ / Спорт / 21 Январ 2015 года932\n«Реал» ҳужумчиси Криштиану Роналду «Барселона» форварди Лионель Месси билан рақобат борасида ўз фикрларини билдириб ўтди.«Ишончим комил, Месси билан рақобатимиз ҳар иккаламиз учун мотивация вазифасини бажариб беради. Бу рақобат менга ҳам, унга ҳам, ўсишни истаган бошқа футболчиларга ҳам фойдали. Мессида 4та "Олтин тўп" бор, менда эса 3та. Бу жаҳон футболи учун ҳам яхши.Ҳозир мен чап оёқда зарба бериш, тезлашиш ва жарималардан тўғри зарба бериш устида ишлаяпман. Сўнгги пайтларда бу жиҳатлар менда яхши "ўхшамаётган" эди. Ишончим комил, барчаси жойига келади. Бундай қийин машғулотларсиз ҳеч нарсага эришиб бўлмаслигини инсон тушуниши керак.Ўз устимдан ишлаш — мен учун энг муҳими. Агар мен бир мавсум давомида 60та ўйинда майдонга туша олсам, бу фақат ўз устимда ишлаш орқалидир. Яхши ухлайман, тўғри овқатланаман. Шу тариқа ҳамиша комилликка интиламан. Агар бундай қилмасам, бундай ритмга дош бериб бўлмайди», — дейди Криштиану Роналду "France Football"га берган интервьюсида.Манба: www.stadion.uz\nЎқишни тавсия қиламиз Стоичков: «Мессини Марадона ва Пеле билан таққослайдилар. Роналдуни эса – фақат Месси билан»\n11:30 / 08-12-2014


Хитойда ишлаётган ўзбек йигити туризм ва келажакдаги орзулари ҳақида\n12:58 21 Апрел 2018\n© Foto : Фото из личного архива Элёра Тураева\n16:36 26.12.2017 Ҳавола олиш\nҚаҳрамонимиз – 27 ёшли Элёр Тўраев Тошкент вилоятининг Қибрай туманида туғилган. Тошкент Туризм коллежини битиргач, 2014 йилда Хитойдаги Wаndа меҳмонхонасига ишга жойлашган\nТОШКЕНТ, 26 дек — Sputnik, Дилшодбек Асқаров. Суҳбатдошимиз Хитойдаги ҳаёт ва келгуси режалари ҳақида сўзлаб берди.\n— Элёр, сиз 8 йилдан буён меҳмонхона ва туризм соҳасида ишлайман дедингиз. Бу соҳага қандай кириб келгансиз?\n— Мен болалигимда InterContinental Toshkent Меҳмонхонаси ёнидан ҳар ўтганимда у ерда ажойиб муҳитни кўрардим. Меҳмонхона ва туризм бизнеси дунёга эшик очиш, янги давлатлар, янги маданият ва янги одамлар билан танишиш калити эканлигини ҳис қилдим ва у ерда биринчи иш тажрибамни бошлаганман.\nFotoФото из личного архива Элёра Тураева\n—Хитойда 2014 йилдан буён яшаб, меҳнат қилиб келасиз. Хитой ва ўзбек маданияти, турмуш тарзида қандай ўхшашликлар бор?\n— Хитойликлар ҳам биз ўзбеклар каби меҳмондўст. Шинжон Уйғур мухтор вилоятида эса ўзбек миллий таомлари, миллий либослари ва маданиятида кўплаб ўхшашликларни кўриш мумкин.\n— Хитой сизни нимаси билан лол қолдирди?\n— Хитойда меҳмонхона бизнеси ва туризмнинг ривожланганлиги мени ҳайратга солди. Бу ернинг исталган ҳаттоки кичик шаҳридан 5 юлдузлик халқаро меҳмонхона, дам олиш ва ҳордиқ чиқариш учун масканлар топишингиз мумкин.\n— Хитойликлар Ўзбекистон ҳақида қанчалик билишади?\n— Хитойлик тадбиркорлар Ўзбекистон ҳақида жуда яхши билишади. "Бир белбоғ — бир йўл" лойиҳаси йўлга қўйилганидан кейин эса уларнинг сони янада ошди. Оддий аҳоли эса Ўзбекистон хақида кам маълумотга эга.\nFoto,Фото из личного архива Элёра Тураева\n— Сиз яшаётган шаҳарда ўзбекистонликлар борми?\n— Мен яшаётган Чунгцинг шаҳрида 30га яқин ўзбекистонликлар бор, улар шу шаҳардаги университетларда ўқишади.\n— Ўз ишингиз ҳақида гапириб беринг. Асосий вазифангиз нималардан иборат?\n— Барча озиқ-овқат ва ичимликлар бўлимининг кундалик вазифалари, яъни меҳмонхонадаги барча ресторанларни, бар ва зиёфатларни энг юқори стандардларга мувофиқ бошқариш менинг вазифамга киради.\nБундан ташқари, мижозларни жалб қилувчи янгиликлар, креатив янгиликлар ўйлаб топишим лозим. шунингдек, истеъдодли кадрлар жалб қилиш ва тайёрлаш, уларни рағбатлантириш, жамоавий муҳит яратиш ҳам менинг зиммамда.\n— Сиз ишлаётган меҳмонхонада ходимларга бўлган муносабат қандай?\n— Ходимлар ҳамиша малака ошириб боришади ва қўллаб-қувватланади. Мабодо ишда хато қилиб қўйса, унга алоҳида оғзаки тушунтирилади, пўписа қилинмайди.\nВазифасини яхши бажарганлар бошқа ходимлар ёнида албатта рағбатлантирилади.\n— Иш фаолиятингиз давомида Жанубий Корея президенти Мун Чжэ Ин билан суҳбатлашган экансиз.\n— Ҳа. Корея Республикаси президенти ва биринчи хоними Чунгцинг шаҳрига ташриф буюришганида уларнинг хизматларида бўлдим. Улар жуда ҳам камтарин инсон эканлар. Уларга ўзбекистонлик эканимни айтганимда уларнинг юзидаги қувонч, реакцияни кўрганингизда эди.\nҲаттоки президент бош ошпази ва хавфсизлик хизматчилари менга охирги ойда президентимиз ташрифлари вақтида ўзбекистонлик меҳмонлар билан бирга суратларга тушишганини қувонч билан кўрсатишди. Уларнинг барчаси ўзбек миллий таомларини ёқтиришларини айтишди ва ўзбекистонликларга бўлган ҳурматларини чексизлигини таъкидлашди.\nКорея президенти Мун Чжэ Ин билан\n— Ўзбекистонга тез-тез бориб турасизми? Мамлакатда бўлаётган ўзгаришлар қай даражада?\n— Уйга бир йилда 1-2 марта бориб тураман. Охирги марта шу йилнинг март-апрель ойларида бўлдим. Ўзгаришлар жудаям кўп: янги кўприклар, янги меҳмонхона, кўп қаватли турар-жой масканлари қурилган ва қурилмоқда. Бизнесмен ва инвесторларга жуда яхши муҳит яратилаётганини сездим.\n— Ўзбекистонда меҳмонхона ва туризм бизнесини ривожлантириш учун нималарга эътибор бериш керак деб ўйлайсиз?\n— Ўзбекистонда ушбу соҳани ривожлантириш учун Бутунжаҳон Савдо Ташкилоти (WТО) га аъзо бўлиш, чемпионатлар, Олимпия ўйинларини ўтказиш, бино ва иншоотлар, меҳмонхоналарни потенциал инвесторларга тақдим этиш ва инвесторларни жалб қилиш лозим деб ўйлайман. Айниқса, кейинги вақтда мамлакатимизда туризмни ривожлантириш бўйича олиб борилаётган ишлар ва қабул қилинаётган ҳужжатлар ушбу соҳанинг жадал ўсишини таъминлайди деган фикрдаман.\n— Ҳозирда Хитойда тажриба орттиряпман. Келажакда ўз ватанимда ушбу соҳада ўз бизнесимни йўлга қўйиш ва бу ерда орттирган тажрибамни қўллаш ниятим бор.


Бошқа тузилмаларда ҳисобот | BUXGALTER.UZ\nСтатистика ҳисоботи маълумотларини қаердан олиш мумкин\nТадбиркорлар статистика маълумотларини йиғишни автоматлаштиришни таклиф этмоқдалар. Уларнинг фикрича, ахборот тизимлари ушбу масалани самаралироқ ва инсон иштирокисиз уддалаши мумкин. Қарор қабул қилиш – бу регуляторнинг иши.\nКичик бизнес субъекти раҳбари Алишер К. ушбу масала юзасидан buxgalter.uz билан ўз фикрларини ўртоқлашди:\n– Биз 2020 йил учун кичик корхонанинг йиллик статистика ҳисоботини 1-kb shakli бўйича топширамиз. Бу осон иш эмас. Тўлдириладиган шаклнинг биринчи саволи бироз ғалатироқ, бунда шакл тўлдириш учун сарфланган вақт кўрсатилиши талаб этилади.\nГап шундаки, таклиф этилган ҳисобот шакли деярли 20 варақда берилган жадваллардан иборат, унда тўлдирилиши лозим бўлган саволлар жуда кўп. Уларга тўғри жавоб бериш учун синчковлик билан ўқиб кўриш ҳамда шаклларни тўлдириш йўриқномаларини кўриб чиқиш лозим. Яна 7,5 кеглли шрифтда берилган 10 та саҳифа ҳам бор. Дарвоқе ушбу тавсияномаларда НҲҲларга ҳаволалар жуда кўп. Буларни аниқлаштириб олгандан кейин бошланғич ҳужжатларни бирма-бир кўриб чиқиб, сўралаётган қийматларни ҳисоблаб чиқишга тўғри келади.\nБухгалтер билан бирга бу ишларни бажариш учун менга бир кун камлик қилди. Камида икки кун керак бўлади. Ҳисоботни эса 26 февралдан кечиктирмай топшириш лозим. Бир талай жорий ва йиллик солиқ ҳисоботларини ҳамда бошқа ҳисоботларни топширадиган вақтда статистика бўйича ҳисоботни ҳам топширишга тўғри келади.\nСтатистика ҳисоботини тўлдиришда юқори даражадаги диққат-эътибор талаб этилади. Буни уддалаш бироз мушкул бўлади: бир томондан ҳамкорларнинг доимий қўнғироқлари, бир томондан эса ҳал этилиши лозим бўлган жорий ташкилий масалалар. Қўшимча ишчи кучини жалб эта олмаймиз, бу ортиқча чиқимларни юзага келтиради, харажатлар ва нархлар ошишига ва бинобарин, рақобатбардошликнинг пасайишига олиб келади.\nФикримча, умуман олганда, давлатимизда ҳамда Давлат статистика қўмитасида статистика маълумотларини йиғишда тадбиркорлар барча зарур ахборотга эга бўлган вазирликлар, идоралар ва бошқа ваколатли органларнинг ахборот тизимларига уланиши учун техник ресурслар етарли бўлса керак.\nТадбиркорлик субъекти статистика ҳисоботи шаклини тўлдираётганда Давлат статистика қўмитасининг дастурига ўз корхонасининг маълумотларини киритади, кейин эса улар умумлаштирилади. Алоҳида олинган корхона кесимида бундай маълумотлар фақат ташкилот раҳбарини қарор қабул қилиш мақсадида қизиқтириши мумкин. Амалиётда улар бир вақтнинг ўзида тўлиқ ҳажмда бўлиши талаб этилмайдиган вазиятлар деярли учрамайди. Маълум бир масалаларни ҳал этишда муайян рақамларга эҳтиёж бўлиши мумкин.\nБиз асосан вазирлик ва идораларнинг ахборот тизимларида мавжуд маълумотларни статистика ҳисоботи шаклларига киритишимизга эътиборингизни қаратмоқчиман. Тадбиркорнинг ваколатли давлат органларининг ахборот тизимларида бугунги кунда акс этмаган фаолият соҳасидан мисоллар келтира олмайман. Статистика ҳисоботини тўлдириш билан биз бирор-бир янгилик қилмаймиз. Солиқ ва молиявий ҳисоботларни электрон шаклда топширамиз. Тушумлар бўйича батафсил маълумот ЭҲФ ва онлайн-НКМ тизимларида мавжуд. Корхонанинг кадрлар сиёсатига оид барча масалалар ЯММТда акс эттирилади, туристик фирмалар учун қабул қилинадиган меҳмонлар тўғрисидаги батафсил маълумотлар e-mexnat тизимида берилади ва ҳ.к.\nЯъни, моҳиятига кўра, статистика ҳисоботини тўлдиришда тадбиркорлар олдида маълумотларни ахборот тизимларидан олиш ва уларни статистика ҳисоботининг электрон шаклларига киритиш вазифаси туради. Кейин бухгалтер айнан ўша маълумотларни ахборот тизимларига яна иккинчи марта киритадими? Бу жараённи тадбиркорни чиқариб ташлаган ҳолда автоматлаштириш вақти келмадимикин?\nАфсуски, бугунги кунда идораларнинг ахборот тизимлари салоҳиятидан, яъни улардаги маълумотлардан тўлиқ даражада фойдаланилмаяпти.\nМазкур кенг кўламли лойиҳани амалга ошириш бир кунлик иш эмаслигини тушунаман. Идораларнинг ахборот тизимларини мослашга оид кўпгина муаммоларни ҳал этишга, НҲҲ талабларини ва узоқ вақтдан буён амал қилаётган бошланғич ҳужжатлар шаклларини қайта кўриб чиқишга тўғри келади. Бироқ мазкур йўналишда секин-аста ва босқичма-босқич ҳаракатланиш вақти келди. Давлат статистика қўмитаси фақат идораларнинг ахборот тизимларида объектив сабабларга кўра ҳақиқатда мавжуд бўлмаган маълумотларни олиш учун тадбиркорга мурожаат қилиши лозим.\nТадбиркор ва унинг ходимлари бизнесга, уни ривожлантиришга, харажатларни қисқартиришга, маҳсулотлар ва хизматлар рақобатбардошлигини оширишга эътиборни қаратишлари лозим. Мазкур масалаларни сифатли ҳал этиш мақсадида ахборот технологиялари қодир бўлган ишлардан уларни халос этиш керак, деб ўйлайман».\nҚандай қилиб солиқлар бўйича ҳисоб-китобларда онлайн-НКТ маълумотларини автоматик тарзда акс эттириш билан боғлиқ хатонинг олдини олиш мумкин


САВОЛ: Ҳазрат, «Захоирул ашрафия» номли китобда «тиш таҳоратда ички аъзога, ғуслда эса ташқи аъзога ўтади», деб ёзилган экан. Шу китобда, тишга пломба қўйиш мумкин эмас, деб қаттиқ таъкидланган экан. Илтимос, китобнинг шу мавзуъини шарҳлаб берсангиз.\nЖАВОБ: Сиз айтган китобни билмайман. Аммо сиз келтирган маълумотга кўра айтадиган бўлсак, мазкур китобдаги ўша гап тўғри эмас.\nЖумҳур уламолар, тишга нафақат пломба қўйишни, балки уни бирор метал билан қоплашни ҳам жоиз деганлар ва ўз сўзларига бир қанча шаръий далиллар ҳам келтирганлар.\nАрфажа ибн Асъад розияллоҳу анҳудан ривоят қилинади:\n«Жоҳилиятда Кулоб (воқеъаси) куни бурним ярадор бўлди. Шунда кумушдан бурун қилиб олувдим, сасиб кетди. Бас, Набий соллаллоҳу алайҳи васаллам менга тилладан бурун қилиб олишимни амр қилдилар».\nУламоларимиз ушбу ҳадисни ҳужжат қилиб, бурундан бошқа аъзолар зарар топиб, ўрнига сунъ¬ий нарса қўйиш эҳтиёжи туғилиб қолса, уни тилладан қўйиш жоиз, деган фатвони чиқарганлар.\nБу масала, хусусан, сунъий тиш қўйдиришда кўп асқатади. Бу борада имом Термизий: «Аҳли илмларнинг бир қанчалари тилла тиш қўйдирганлари ривоят қилингандир», деганлар.\nИмом Тобароний Абдуллоҳ ибн Амрдан қилган ривоятга кўра, у кишининг оталарининг тиши тушганда Набий соллаллоҳу алайҳи васаллам тилла билан маҳкамлаб олишга амр қилган эканлар.\nИбн Қонеънинг «Мўъжамус-саҳабаҳ» номли китобида Абдуллоҳ ибн Убай ибн Салулдан ривоят қилинади:\n«Уҳуд куни тишим тушиб кетди. Бас, Набий соллаллоҳу алайҳи васаллам менга тилладан тиш қўйиб олишни амр қилдилар».\nБаъзи кишилар, сунъий тилла тиш қоплама бўлиши эътиборидан, асл тиш тилланинг остида қолиб кетиб, ғусл ва таҳорат пайтида унга сув тегмай қолади-ку, деган мулоҳазага ҳам борадилар. Бунга уламоларимиз: «Аввало, мазкур қоплама жабийра ўрнида, сув тегмаса ъам ҳечқиси йўқ. Қолаверса ўша сунъий тилла тишни таҳоратли ҳолда қўйдирса, мазкур мулоҳазага ўрин қолмайди», деган жавобни берганлар ва ана шундоқ қилинганда, кейинги таҳорат ва ғуслларда тилла тишга теккан сув асл тишга теккан ўрнига ўтаверишини айтганлар. Зеро, соғлиққа зарар етганда, зарурат юзасидан бўладиган ишларда енгиллик томонини олиш Ислом шариатининг қоидаларидандир.\nКўриниб турибдики, шариатимизда оддий ҳолатларда жоиз бўлмаган нарсаларга зарурат юзасидан рухсат берилиши ҳам мумкин экан. Валлоҳу аълам.\n3 йил аввал 9595 fiqh.uz\n6 йил аввал 17663 fiqh.uz\n3 йил аввал 16495 Шайх Муҳаммад Содиқ Муҳаммад Юсуф\n3 йил аввал 14573 fiqh.uz\n6 йил аввал 8616 Ҳамидуллоҳ Беруний\n3 йил аввал | 89524


МУРОЖААТЛАР ЎРГАНИЛМОҚДА - Ўзбекистон овози газетаси\nСирдарё вилоят ва Гулистон туман кенгашлари «Халқ билан мулоқот – ижтимоий муаммоларни ҳал этишнинг энг самарали йўли» лойиҳаси доирасида тадбир ўтказди.\nУнда партия фаоллари, халқ депутатлари Гулистон туман Кенгашидаги партия гуруҳи аъзолари, ҳамкор ташкилот ва муассасалар вакиллари аҳоли билан мулоқотда бўлиб, уларни ўйлантириб келаётган масалаларни ўрганди.\n— Маҳаллага йўловчи ташиш транспорти ажратилиши юзасидан қанча мурожаат қилишимизга қарамай ҳал этиб берилмаяпти, — дейди Гулистон тумани «Қизилобод» маҳалласидан Дилрабо Абдурасулова. — Хусусий таксилар хизмат нархи қиммат. Кечки қатнов учун яна бир дона автобус ажратилганда, хурсанд бўлардик.\nМулоқот давомида ҳудудда газ баллонлари етарли даражада тарқатилмаётгани, бу эса оилаларга бир мунча қийинчиликлар туғдираётгани айтилди. Шу ва бошқа муаммоларни зудлик билан ижобий ҳал этиш чораларини кўриш юзасидан вазифалар белгиланди.\nБу каби мулоқотлар вилоятнинг бошқа туман ва шаҳарларидаги маҳаллаларда ҳам давом этмоқда.


Янги русумдаги ҳайдовчилик гувоҳномасининг нарҳи 50%га арзон бўлади · Ынтымак Media\nЯнги русумдаги ҳайдовчилик гувоҳнома халқаро тажрибани хисобга олиш билан қулайлаштирилган дизайн ва кўплаб ҳимоя элементлар билан тавсия этилади.\nБугунги кунда ДҲХ янги авлод трнаспорт воситаларини ва ҳайдовчилик таркибни қайд этиш бўйича махсус бланка маҳсулотини ва ҳайдовчилик гувоҳномаларининг техник спецификаси, эскизлари ва схемавий суратини ишлаб чиқди.\nЯнги русумдаги ҳайдовчилик гувоҳномаларни қалбакилаштиришнинг имкони йўқ, юқори сифатли пластикдан ясалган. Бу Қирғизистон Республикасидаги ҳайдовчилик гувоҳномаларининг тўртинчи авлоди бўлиб ҳисобланади. Уни режалаштирилган фойдаланиш муддати 10 йил ҳисобланади. Шу билан бирга пластик карталар туридаги транспорт воситаларини рўйҳатга олиш тўғрисида янги гувоҳномаларнинг киритилиши режалаштирилмоқда.\nЯнги русумдаги ҳайдовчилик гувоҳномаларини амалда қўллаш Қирғизистон Республикасидаги йўл ҳавфсизлигини ислоҳ қилиш бўйича тадбирлар рўйҳатига киритилган, бу эса курсантларни тест топшириш жараёнини мураккаблаштиришга ҳамда хужжатни қалбакилаштиришни олдини олади.\nҲайдовчиларнинг амалдаги гувоҳномасининг муддати битгунича яроқли хисобланади. Ихтиёрий тарздагина алмаштириш мумкин.\nБундан ташқари, ҳайдовчилик гувоҳномаси ва махсус бланка махсулотини персонификация қилиш хусусий компаниядан давлат муассасасига ўтказилади. Натижада махсус бланка махсулотининг нархи тахминан 40-50%га пасаяди, чунки бланка махсулотига нисбатан баҳонинг тузилишида хусусий компаниянинг даромади хисобланмайди.\nПремьер-министр Мухаммедкалий Абилгазиев фуқаролар учун қулай шароитларни яратиш масаласига эътибор бериш билан янги русумдаги гувоҳномаларнинг берилишига қарата тайёргарлик ишларини тезлаштиришни топширди.\nТуғилганлиги ҳақидаги гувоҳномалар туғруқхоналарда берилади\nЭнди ҚР ҳайдовчилик гувоҳномаси РФда қабул қилинмаслиги мумкин


Осиё тараққиёт банки вице-президенти Олтиариқ туманига ташриф буюрди - EFFECT.UZ\nОсиё тараққиёт банки (ОТБ) вице-президенти Шиксин Чен бошчилигидаги делегация Олтиариқ туманидаги “Холмуродов Имарали” фермер хўжалигида бўлишди. Бу ҳақида Олтиариқ тумани ҳокимлиги ахборот хизмати хабар бермоқда.\nТуман ҳокими Холмирза Ниёзов ҳудуд бренди бўлган узумлар ҳамда анор маҳсулотлари билан меҳмонларни сийлади. Шу ерда делегация ташрифидан кўзланган бош мақсад Осиё тараққиёт банки кредит маблағлари эвазига амалга оширилган наслли қорамоллар етиштириш лойиҳаси билан ҳам танишилди.\nTeglar:Олтиариқ, Осиё Тараққиёт Банки, Фарғона, Шиксин Чен


Тарихдан сабоқ « O'zbekiston ERK Demokratik Partiyasi\n03 August 2016 - 8:00\nЎн тўққизинчи кўчат\nТарих улкан дарс китобидир. Ҳар бир бети бир олий мактаб, унда битилган ҳар бир кечмиш бир буюк устоз. Аммо, афсус, бу мактабда ўқиган оз, ўқиб туриб сабоғини чиқарган ундан оз, устозга қулоқ осган оз. Балки тарихдан яхшигина сабоқ олганлар ҳам бордир. Унда ё давлат одамлари бу мактабда ўқимаган ва ўқигани ҳам сабоқ олмаган, ё тарихдан сабоқ чиқарганлар давлат тепасига интилмайди – шу иккидан бири бўлади. Ҳар ҳолда давлат тепасидагиларнинг хатти-ҳаракатидан булар тарихдан сабоқ олганига ишониш қийин.\nСўзимизга исбот ахтариб узоқ тарих саҳифаларини титкилаб ўтиришимиз шарт эмас, кечаги кечмишимиз билан бугунги ҳолатимизни солиштирсак етади.\nХалқимизнинг катта бўлаги “СССР” деб аталган улкан бир давлатда туғилган, яшаган, у замоннинг аччиқ-чучугини татиган. Шунинг учун у даврни бу давр билан қийналмай солиштира олади.\nСССРни бошланғичда Лелин бошлиқ коммунистлар партияси қурган. Тўнтариш йўли билан. “Улуғ Октябрь революцияси” дейиларди бу воқеа. 1917 йилдан то 1991 йилгача шу “революция” куйлаб келинди, улуғланди. Уни амалга оширган шахс ҳам улуғлана-улуғлана, пайғамбарларга тенглаштирилди. Пайғамбар не (унда ҳам инсоний камчилик бўлиши мумкин), биратўла Парвардигор даражасига чиқариб қўйилди. Бу ҳам кам. Коммунистлар ва уларнинг таъсирига тушганлар Парвардигордан ҳам айб топди, ҳатто уни йўқ деб эълон қилди, лекин Лелинни мутлақ айбсиз деб эътиқод қилди. Бутун тарғибот-ташвиқот мошинасини ишга солиб эришган натижаси – чиндан ҳам кўпчилик Виладимир Илич Лелинни “доҳийимиз”, “пайғамбаримиз”, “парвардигоримиз” деб ишониб қолди. Ҳар куни, ҳар соатда – уйқудан олдин ҳам, уйқудан уйғонганида ҳам, ҳатто тушида у “зот” номига, расмига, ҳайкалига сиғинилар эди.\nБугун нима бўлди? Бу ёқларда Тожикистону Қирғизистонда, у ёқларда Ўрусияю Белорусияда битта-иккита қўнқайиб турган ҳайкалини демаганда у “доҳий”нинг на номидан, на ишидан бир нишон қолди. Ҳатто жасадини ер бағрига олмади, олмаяпти, ер билан осмон орасида осиқ-очиқ ётибди. “Очиқ мозор” қарғиши шу бўлса керак-да. Кечаги садоқатли муридлари – коммунистлар ўзи уни йўқ қилди: тилларидан ҳам, эсларидан ҳам номини ўчирди.\nЭнди янги қўшиқ бошланди. Буни “янги қўшиқ” ҳам деб бўлмайди: битта-иккита сўзи ўзгаргани билан асосий матн ўша, оҳанг ўша. Худди Ўзбекистон мадҳияси сингари.\n“Улуғ рус оғамиз” ўрнига “Серқуёш, ҳур ўлкам” деб ёзиб қўйилиши биланоқ “мустақил” бўлиб қолганимиз сингари.\nХалқ онги ва хотираси “ювилиб”, эски чанглар ўрнига янги лойлар ёпиштирилаётибди.\n“Улуғ Ўктабир” ерига “истиқлол”, “мустақиллик”, “Бутун дунё пролетарлари доҳийси” ерига “мустақиллик меъмори” ўрнаштириляпти.\n“Жонажон Коммунистик партиямиз раҳнамолиги” ерига “Муҳтарам Президентимиз (ё Юртбошимиз) раҳнамолиги” сингдириляпти.\n“Сўсиализмнинг тўла ва узил-кесил ғалабаси” ўрнига “Мустақилликнинг мустаҳкам пойдевори” қурилди.\n“Олий мақсад – коммунизм” эди, энди бир юмалаб, “Ўзбекистон – келажаги буюк давлат!” бўлди.\n“Амрикадан ҳам ўзиб кетамиз!” деган чақириқ ўрнини “Биз ҳеч кимдан кам бўлмаганмиз, кам бўлмаймиз ҳам!” деган бақириқ эгаллади.\nТарихдан сабоқ чиқариш йўқ. Уларидан нима қолди-ю, буларидан нима қолади?!\nБешикдан то қабргача “доҳий Лелин бобо” билан бирга яшалар, у кишисиз нафас олинмас, у зотнинг ғоясидан ташқарида ғоя, асарларидан ташқарида бошқа йўлланма-қўлланма йўқ эди. Бир йилга бориб-бормай оти ҳам, ғояси ҳам изсиз ўчди. Қон-қонларга, юрак-юракларга сингдириб юборилган Лелиндай кишидан ном-нишон қолмади-ю, бугунги “доҳий”дан эртага бир нима қолармиди…\nЁки “халқлар отаси” Исталинни олайлик. Давлатнинг бутун тарғибот-ташвиқот мошинаси бу “темир одам” ҳақида ўттиз йил давомида онгларга, зеҳнларга шунақа бир ижобий тимсолни сингдирди, одамлар Исталинсиз ҳаёт бўлмаса керак деб ўйлаб қолди. Исталин ўлганида, “Бўлди, энди ҳаёт тўхтади!” деб ўзини поезд тагига ташлаганлар, жуда бўлмаса, кунлаб, ҳафталаб йиғлаганлар бўлди.\nЙўқ, Исталинсиз ҳаёт тўхтаб қолмас экан, Исталинсиз ҳам яшаса бўлаверар экан, ҳатто яхши яшаш мумкин экан! Узоқ йиллар унга садоқат билан ёнгинасида пилдираб юрганлар, ҳар мўйлов учиришига “лаббай” деб жавоб бериб келган сафдошлари бирдан ундан юз ўгирди, тиригида кўкларга кўтариб мақташда мусобақа ўйнаганлар бир юмалаб гўрига ғишт қалашда мусобақа қила бошлади.\nШуни кўриб-билиб суяги қотган одам, соғлом мантиққа кўра, бундай оқибатлардан тегишли сабоқ чиқариши лозим эди. Аммо сабоқ чиқариш тугул, яна айни хатони такрорлай бошласа, давлатни айни ўша Исталинча тутим билан бошқарса, энди бу қилиғини сира тушуниб бўлмайди.\nАхир, сени ҳам эртага теварагингдаги сафдошларинг обориб гўрга тиқади!\nИсталин динни, диндорларни қатағон қилар экан, уларни “советга қарши”, “инқилобга қарши”, “сўсиализмга ёт унсурлар” деб қамаган ёки отиб юборган бўлса, бугун кўп мусулмон “оқимчи”, “ақидапараст”, “конститутсия тузумига қарши”, “террорчи” каби тавқилаънатлар билан қамаляпти, ўлдириб юбориляпти.\nИсталин сиёсати қўйган “айб”лар у ўлганидан кейиноқ қурбонларнинг бўйнидан олиб ташланди ва устига яна минглаб айбни тиркаб ўзининг бўйнига илиб қўйилди. Эртага бу замонги жабрланганлар бўйнидан ҳам давлат сиёсати қўйган “айб”лар олиб ташланажак ва ҳаммаси улгуржи битта маржонга тизилиб, бугунги “Исталин”нинг бўйнига илинажак!\nТарих кўп такрорланган, яна бир марта такрорланади. Аммо Ўзбекистон бошлиқлари бу тарихдан сабоқ чиқаргилари келмаётгани қизиқ!\nИсталин бобо ўзининг фикридан бошқача фикрдагиларни “оғмачи”, “оппортунист”, “чет эл жосуси”, “террорчи”, “совет тузумига қарши” каби ўнлаб айб билан йўқ қилди. Ислом бобо ҳам ҳурфикрлиларни, диндорларни, демократларни, бошқарув усулидан норозиларни “конститутсион тузумга қарши”, “террорчи”, “қора кучлар”, “Ўзбекистоннинг ўзига хос ривожланиш йўлини кўролмайдиганлар” каби ўнлаб айблар ёпиштириб таъқиб-тазйиқ қилиб ётибди.\nЁлғоннинг умри қисқа – эртага бу ёлғонлар ўтади, ҳақиқатлар юзага қалқиб чиқади, ўшанда бугун президент теварагига канадек ёпишиб олиб давлатнинг ширасини сўриб ётганлар ва олий итялоқдан қорин тўйғазиб, бўлар-бўлмас ҳар бир ишига ҳамду сано ўқиб турган (жумладан, ёзувчи-журналист)лар эртага биринчилардан бўлиб ундан юз ўгиради, “Пуф сассиқ!” дейди.\nЭртага бошида шундай натижа борлигини бугун президент хаёлига ҳам келтирмаяпти. Сабоқ олиш йўқ!\nИлгари Исталин “халқлар отаси” эди, Леонид Илич Бирижнив “ҳаммамиз учун ҳурматли” эди, бугун унисини ким ота деяпти, бунисини ким ҳурмат қиляпти?\n“Халқлар отаси”дан нима қолди – қон, қон, қон ва аччиқ кўзёшлар…\n“Ҳаммамиз учун ҳурматли”дан нима қолди – туганмас латифаю масхара-мазахлар…\nКетиш шу бўлса, бугунгилардан нима қолади – вайрон кўнгиллар, аччиқ кўзёшлар, борса-келмас қамоқлар, қонга йўғрилган аламлар…\nҚурилган бинолар, ишга туширилган мошина зовутлари эртага асқотмайди. Ахир, Исталин даврида ҳам, Бирижнив даврида ҳам СССРда нима нарсалар қурилмаган! Аммо у нарсалар эгаларининг донғини тугул, номини ҳам асраб қололмади. Чунки зулм оғир келади, ҳаммасини босиб кетади ва ҳеч қачон кечирилмайди. Отига “золим” сифати қўйилиб, то қиёматгача эсланади. Худди Ҳажжож неча асрдан бери “Ҳажжожи золим” деб тилга олинаётгани каби.\nЭси бор одам ҳеч бўлмаса бир он ёлғиз қолиб ўйлаб кўриши керак: ўзигача нима ишлар бўлди, у ишлар эртага ўзининг ҳам бошига тушмайдими?\nНе-не “даҳо” тиригида ё ишбошидалик пайтида қанақа ҳамду санолар оғушида яйраб, бу ҳамду саноларга чексиз-чексиз ишониб, талтайиб юрган эди. Ўлгач ва ё амалдан бўшагач, орқасидан нималар бўлди? Наҳот бундан заррача сабоқ чиқарилмаса?! Эртага менинг ҳам бошимга ўтмишдошларим куни тушмасин, ўзимни ўнглаб олай, демаса?!\nЁ ўзи яратган матбуот сўзларига, теварагига тўплаб олган одамларининг чапагига қараб, халқим мени суяди деб ўйлайдими?\nЛелин чапак олмаганми? Исталин ҳар куни ҳар он мақталмаганми? Хурушчўп улуғланмадими? Бирижнив чапаклар, “давомли қарсаклар”га кўмилиб яшамадими? Алмойи-жалмойи сўзларига-да тикка туриб чапаклар чалинмадими?\nОддий киши чапак олса, самимий бўлади, демак, яхши иши тан олинибди, аммо Бошлиққа чалинган чапак алдамчидир ‒ яхши ишигами ё мансабигами чалинаётганини ҳеч ким билмайди. Умуман, чапак яхши ишларнинг ўлчови бўлганида, тиригида ё ишбошидалик чоғида чапак олиб юрган Бошлиқларни халқ бугун ҳам олқишлар билан эслар эди. Аммо ҳаётда бунинг тескарисини кўриб турибмиз.\nЛелиннинг бошига ҳам, Исталиннинг бошига ҳам, Хурушчўпнинг бошига ҳам, Бирижнивнинг бошига ҳам, Горбачнинг бошига ҳам, узоқни ва бегоналарни қўйинг, ўзимизда Рашидип бованинг бошига ҳам кимлар етди? Албатта, биринчи галда сафдошлари! Ҳатто ўлиги сарсон бўлди! Қабрдан-қабрга кўчирилавериб, хўрланди. Ўлганидан кейин ҳам тинч ётолмади. “Бутун дунё пролетарлари доҳийи”нинг жасади эса ҳамон очиқда ‒ бир жойда қўним топгани йўқ.\nҚиссадан ҳисса: зулм унутилмайди, орадан юз йиллар ўтса ҳам ўчи олинади!\nБу ҳодисалардан одам сабоқ олмагани қизиқ! Аслида, Оллоҳ таоло кейинги бошлиққа олдинги бошлиқнинг, умуман, кейингиларга олдингиларнинг тақдирини ўрнак қилади, аммо ҳамма гап бир гапга келиб тақалади:\nСабоқни ҳам олган оларкан.


Ўлмас Оллоберганов билан сухбат давоми - Форумистон\nФорумистон » Мусиқа » Санъаткор, хонанда ва.... » Ўлмас Оллоберганов билан сухбат давоми (2013)\nЎлмас Оллоберганов билан сухбат давоми\nSayyod Сана: Душанба, 13-Май-2013, 08:50 | Изох # 1\nSayyod: Санъатни четдан оддий журналист эмас, ичидан қизиқиб, суриштириб қизиқадиган инсон сифатида саволим бор. Менимча сизга ёқмайди, лекин кўпчилик билан сухбат қуришдан олдин, бошқа тарафларни , воқеаларни эшитиб кўраман. Сизни шоу бизнесда кўпчиликнинг устидан куладиган инсон сифатида кўп гапиришади. Ўзингиз нима деб ўйлайсиз, сизда хам шунақа кимдир сизнинг устингиздан куладиган жихатларингиз камми?\nЎлмас Оллоберганов: Ким бунақа информация берди билмадимку..\nSayyod: Кўрсатиб хам беришган қилиқларингизни. Шундай ёнингда жиддий бўлиб ўтирадиде, кетишинг билан сени пародия қилиб беради дейишади. Бир хил қилиб “копировать” қилиб бера оларкансиз ва бу гапни битта одам айтгани йўқ, кўпчиликдан эшитдим. Хаттоки, шу нарсани сиз Улуғбек Отажоновга хам юқтирган экансиз.\nЎлмас Оллоберганов: Бу нарсани кўпчилик нотўғри тушунади, бу аслида кулги эмас. Бу характердан келиб чиқадиган хислат деб ўйлайман. Буни тагида бошқа гап бор, кулгига ўхшаб туюлиши мумкин албатта, лекин ундай эмас. Буни тушунтириб беролмайман. Бу нарсани тушуниш учун хам айнан шу нарсани ўрганиш керак бўлади.\nSayyod: Унинг учун одамда “юмор” бўлиши керак демоқчимисиз?\nЎлмас Оллоберганов: Кулиш эмас, кўпчилик нотўғри информация бериб юборган. Менда хам, Улуғбекда хам йўқ бундай нарса.\nSayyod: Улуғбекда бор деб мен аниқ айта оламан, чунки ўзим гувохи бўлганман. Сизникини билмайман, кўрмаганман, лекин кўпчиликдан эшитганман.\nПродюсер Жахонгир: Булар кўпроқ “Копировать” қиладиларде.\nЎлмас Оллоберганов: Мени ўзи болалигимдан лақабим “Клоун” бўлган. Ўша хамма нарсаларни ўхшатиб, қайтариб, хар хил хайвонларни хам қилиқларини қилиб, кўрган нарсаларимни ўзимда хам кўрсатиб бера олардим. Менда шунақа қобилият бўлган кичкиналигимдан.\nSayyod: Шунинг учун бир клипингизда Куклачев деган клоунга ўхшаб қолганмисиз, шляпаларда (кулади) у жуда машхур клоун, унга ўхшаттим лекин, унинг хам сочлари жингглак. Шунақа шляпа “бостириб” олади\nЎлмас Оллоберганов: Бўлиши мумкин. Энди у клип хақида очиғини айтсам, айнан ўша кўпчиликка маъқул бўлмаган “Кетма” деган клипимиз, аслида ўзимга хам ёқмаган. Ўша кийимлар, жараён маъқул келмаган. Бу клипни, одамлар майли , ўша ёқмагани бўлса хам гапиришсин деган тушунча билан қилгандик.\nSayyod: Ашула хам ўзига тортиши керакку барибир.. Қўшиқ эсда қоладиган бўлди деб этолмайсиз\nЎлмас Оллоберганов: Майли, нима бўлса хам яхшими ёки ёмонми, одамлар гапирсин дедик. Шунақа йўналиш бор эканку, шоу бизнесда. Хаммасига рози бўлганман.\nSayyod: Ха, бор бунақа йўналиш, нима бўлса хам гапирилсин деган мақсадида қилинади кўп нарсалар. Лекин унинг учун хеч бўлмаса қўшиқ омадли бўлиши керак. Шу нарсанинг атрофида айланиш учун хам. Қўшиқ эсда қолмайдиган бўлса, гап айлангани билан, эсда хам қолмайди, йўқ бўлиб кетаверади хаммаси. Мисол учун шунақа йўналишда нечта шов шув бўлган клипларни олсак, уларда қўшиқ омадли бўлган. Шунинг учун хам ёдда қолган.\nСизнинг мусиқий савиянгизни биламиз, лекин бугунги кундаги савияни хам оширасизми? Бугунги кундаги одамлар талаб қилаётган савияни ўрганишга харакат қиласизми?\nЎлмас Оллоберганов: Албатта. Бугунги даврнинг талабини тўғриси, тушунишга хам қабул қилишга хам кўпинча оқсайман. Ёқмайди менга. Хаммада хам бўладику, ёшларнинг кийимлари ёқмайди масалан, хозирги ёшларга маъқул келаётган қўшиқлар бизларга ёқмаслиги мумкин, худди шундай нарса бу хам. Мен хам бир икки маротаба айтишим мумкин адашиб, шундай ёшларбоп қўшиқни, лекин барибир хамма ўзини ишини қилиши керак деб ўйлайман.\nSayyod: Шоу бизнес шундай бир ўлка-ки, ўзини сўзини айта олади, бошқара олади. Масалан, Жасур Умиров фақатгина бақириб, ўзига хос бир омадли йўналишида ўзини кўрсатиб келяпти. У бошқаряпти шу йўналишини. Унга хам ўхшашни хохлайдиганлар чиқяпти. Кўплар уни тан олмаслиги мумкин, лекин у ўз “сўзи”ни ўтказяпти. Санъатдаги даврни бошқараётган Озодбекни олсак, унда бу бошқачароқ бўлса керак, чунки шоу бизнесда Юлдуз Усмонова, Озода йўқ бўлганидан кейин, ўшаларнинг халқона йўлида шартта чиқди, эркаги бўлди ва эплаб кетди. Бу мени шахсий фикрим!!! Тўғриси хам миллий йўналишда бунақа халқона қўшиқларни айтадиган хеч ким қолмаганди хам. Яна ким... Шахзода, майли у ўзиниг бренди билан. Райхон хам бренду, лекин кўпроқ дунё миқёсидаги омадли фишкаларни ўзбекчалаштириб, бизларга олиб кирмоқда. Улуғбек Рахматуллаев эса Киркоров стратегиясида.\nШу тарафлама хам айтяпман, савияни ўрганишга харакат қиласизми деб. Кўпчиликнинг ишлари ёқмайди деяпсиз, бу хам ўзининг йўналишини бошқариш-да барибир. Сиз ўзингизнинг ишингизни шунақа бир ўзгача янгилик билан одамларга етказиб бера оласизми? Билмадим, арабча йўналишми, хинд ёки Эронми.. лекин унинг учун хит яратишингиз шарт бўлади.\nЎлмас Оллоберганов: Мен ўзи фақат кўнглимга ёққан қўшиқни айтаман, у хит бўладими йўқми, менинг ишим хам бўлмайди.\nSayyod: Лекин тажрибачи? Ўзингизнинг иқтидорингизни яна хам кенгайтиришга, янги нарсаларни синаб кўриб, тажриба орттиришга харакат қиласизми?\nЎлмас Оллоберганов: Хозир мана ярим йилдан бери деярли фақат шу концерт билан бандмиз, фақат шу бўйича ишлаяпмиз. Қўшиқлари ва жонли ижросида хамма эътиборим. Жахонгирга қайсидир қўшиқ ёқса, менга олиб келиб, эшитиб кўринг деб айтади. Кўпинча фикримиз бир хил бўлади. Унга ёққан қўшиқлар кўп холларда менга хам ёқади.\nПродюсер Жахонгир: Мен буларга 10 та қўшиқ олиб келсам, хали хеч бўлмаса ўшаларнинг ярми ёққан холат бўлмаган, битта ёки кўпи билан иккитаси ёқиши мумкин. Кейин маслахатлашамиз, хаммадан фикларини оламиз ва кейин қўшиқ ёзишга қиришамиз. Ўлмас акамга битта мос тушадиган, ёқадиган ашула топиб, уни айттириш жуда хам қийин.\nЎлмас Оллоберганов: Хаётда шунақа қўшиқчилар борки, уларнинг мухлиси 100% бўлмаслиги мумкин, ўзига яраша, тушунадиган, ўзига мойил келадиган мухлислари бўлади албатта. Майли миллионта бўлмасин, юзта бўлсин. Лекин, юракдан бўлсин.\nSayyod: Қўшиқни танлаш борасида айтяпсизку, айнан хонандага ёқмаган қўшиқларни хит бўлгани хақида мен кўп бора эшитганман. Мисол, Юлдуз Усмонованинг “Санамгина” қўшиғи. Бу шунчаки 3 ёки 4 даражали ашула бўлиб, фақатгина альбом учун ёзилган экан. У альбомнинг номи хам бошқача бўлган. Лекин айнан шу қўшиқ хит бўлган.\nСизларда қўшиқларни танлаётганиларда фақат иккалангиз маслахатлашиб, танлайсизларми? Ёки бутун ижодий жамоага хам эшиттириб, улардан хам фикрлари сўраладими?\nПродюсер Жахонгир: Албатта эшитириб кўрамиз. Бизнинг жамоада хаммаси профессионал ижодкорлар йиғилган.\nSayyod: Профессионал, тўғри, лекин яна ўша гапга қайтаман, шоу бизнеснинг ичидаги гапларни эшитганим учун хам, сухбатга хар тарафлама тайёрланиб келаман. Эшитишим бўйича, Ўлмас Оллобергановнинг ашулалари хит бўмаслигига унинг продюсери сабабчи экан. Продюсер фақатгина ўзига ёққан қўшиқларни айттиради. Унинг мусиқадан, умуман санъат сохасидан билими хам, тажрибаси хам йўқ, шунинг учун хам хамма ишлари омадсиз чиқяпти деб кўпчилик айтар экан. Шунга жавобингиз?\nПродюсер Жахонгир: Мана ўша клип ишланишидан олдин, мен “Оху қўз” ашуласини олинглар, шунга клип ишлаш таклифини бергандим. Жамоамиздаги бошқалар маслахатлашиб, “Сен кетма” қўшиғини танлашган, ўша шляпалик клипни. Жараёнга борганимда, ўша шляпаларни кўриб, тўғриси менга ёқмаган, бачкана кўринган. Лекин у ердаги ишчиларга ёққан хаммаси. Ана буларга ёққани учун, йўқ демаганман. Кейинги клипни олсак, дуэт қўшиқни рости, ўзлари хохламаган холда айтганлар, танқидлар хам кўп бўлган, фалончи билан айтса яхши бўларди деган фикрлар кўп эшитганман.\nSayyod: Ростдан хам шундайде.\nПродюсер Жахонгир: Мана шу қўшиқни мен айттирганман, негаки, у қиз менинг проектимда бўлгани учун, Ўлмас акам билан айтса у қизни "тортади" анча деб ўйлаб, шу дуэтни айттирганман.\nSayyod: Ўзи Ўлмасни "тортиш" керакку.. (Кулади)\nПродюсер: Тушунмадингиз, унақа маънода гапирмадим. Ўлмас акамда унга нисбатан мухлислари анча кўпку. Уларни танишади, билишади. У қизнинг овози мос келади, ўзлари биладилар, булар хам устозларку. Шу дуэт айтишларини сўраганимда, у қизни овозларини эшитиб кўриб, хоп деганлар. Лекин шу пайтгача улар қайсидир қўшиққа клип оламиз, ёки яна бошқа бирон ишни қилмоқчи бўлсалар, мен қаршилик қилмаганман, тўхтатмаганман. Мен фақат иш бўлишини хохлаганман.\nSayyod: Ўзингиз ким билан овоз бўйича мос келаман диб ўйлайсиз? Рейтинг бўйича эмас. Умуман хаммани олсак, фақат аёллар эмас, эркакларнинг ичидан хам, ким билан овозингиз мос келиб, дуэт айтсангиз омадли чиқади деб ўйлайсиз? Йўналиш жихатидан хам эмас, айнан овозини хисобга олганда.\nЎлмас Оллоберганов: Ўзимизнинг ёшларимиздан, Юлдуз Турдиевани айта оламан. Юлдуз Турдиева билан ниятим бор дуэт куйлаш, у билан зўр қўшиқ яратса бўлади. Бизнинг мактабимиз битта.\nSayyod: Ха чиройли чиқиши мумкин.. Олдинги йилга концертингиздаги фишкалардан бири, томошабин сифатида нафақат мен, бошқалар хам айтишган, ўғлингиз билан айтилган туркча ашула бўлди. Жуда хам чиройли чиққан ва халқ хам яхши кутиб олди. Ўғлингизнинг иқтидорига хам кўпчилик тан беришди.\nБу йил шунга ўхшаш фишкалардан нима бўлиши мумкин, халқнинг ёдида қолиш учун?\nЎлмас Оллоберганов: Ўтган йили ўғлим билан туркча куйлаган бўлсак, бу йил ўзбекча қўшиқ хам тайёрлаганмиз.\nБошқа дуэтлар йўқ менимча, Махзунанинг яккахон қўшиқлари бор, сўнг попуриимиз бор. Лекин ўша дуэтни кўпчилик сўраяпти айтинглар деб.\nПродюсер Жахонгир: Мана шу дуэт қўшиқ хит бўлди қайсидир маънода. Ўзимизни атрофдагилардан яхши фикрлар эшитдик. Мен масалан, сиз айтаётган қўшиқчилардан қўпини умуман танимайман. Қандай ашулалари борлигини хам билмайман, ишонасизми?!\nSayyod: Мана шундай кифояланиш бор, кўрдингизми? Сиз ва сизнинг атрофингиздагилар, таниш билишлар. Улар учун хам ўзини иши зўр, сизлар учун хам ўзингизнинг ишингиз зўр. Лекин четдан қарайдиган одамлар хам бор, масалан, журналистлар , улар бошқача фикрда ва нейтраллик четдан кўпроқ. Сиз фақат бир фикрни ушлаб олгансиз, у зўр! Ха, зўр, лекин рейтингда эмас фақат. Долзарблик йўқ.\nПродюсер Жахонгир: Мен тушуняпман буларнинг хаммасини. Колумб Американи қанақа қилиб топган? Бу бир кунда қилинган иш эмас, у ўша Берунийни ёзиб қолдирган тахминлари ёрдамида топган.\nSayyod: Бу гаплар керак эмасде. Москва бир кунда қурилмаган ёки шу кабилар. Бу Ўлмас Оллоберганов!\nПродюсер Жахонгир: Ха мен хам шунинг учун айтяпман, Бу Ўлмас Оллоберганов. У 4 йиллик танаффусдан кейин ижодни давом эттиряптилар. Хозирги ижодлари олдинги ижодларига ўхшамаган тарзда давомланяпти. Олдин 2 йил танаффус билан битта альбом чиққан.\nSayyod: Бундай фикрлаш нотўғримасми, олдин хеч нарса қилмаган, хозир нимадир қиляпмиз дейиш?\nПродюсер Жахонгир: Ман айтмоқчиманки, мана шунда хам ривожланиш кетяпти. Хар битта қўшиқлари бир кунда хит бўляпти деб айтолмайман албатта, лекин иш кетяпти. Хозир агар фикрлар хар хил бўладиган бўлса, буларнинг фикрлари хам шунга қараб ўзгариб қолиши мумкин. Хозир сизнинг гапингизга, эртага бошқаларнинг гапига фикрлар ўзгаради.\nSayyod: Жахонгир, битта ва аниқ гап сизга, “Зўрнинг хамма нарсаси зўр бўлиши керак!”\nПродюсер Жахонгир: Бўлади!\nSayyod: Олдин ундай бўлган, хозир бундай деганингиз хаммаси умуман керакмас гаплар.\nПродюсер Жахонгир: йўқ, бу гаплар керак хаммаси\nSayyod: Йўқ, керакмас! Зўрнинг хамма нарсаси зўр бўлиши керак, бошқа гаплар ортиқча! Бу гаплар кўпроқ Ўлмас акага тегишли, ўзларининг устиларида ишлашлари учун. Ўзлари тушунишлари керак, “Мен зўрманми, демак хамма тарафлама зўр бўлишим керак” деб. Бўлди зўрман, ўзим учун зўрман, бошқаси қизиқ эмас деган фикр бўлмаслиги керак. Чунки унда халқ билмай қолаверади бу хақида. Республика билмайди. Сизлар эса айнан шу республика миқёсида, улар учун ишлашингиз керак. Атрофдаги бир икки таниш билишлар учун эмас. Санъаткорсизку! Мана шу Республиканинг юзисиз. Агар сизда хеч бўлмаса Озодбекнинг давридака даври бўлганида, бу биласизми Ўзбекистон учун қанчалик фахр бўларди? Мана бу бизнинг Ўлмас Оллоберганов! Бошқа давлатлардагилардан хам кўришадику, мен боя бекорга тадбирлар демадим .. Давлат тадбирлари спутникдан бошқа давлатларда хам қўйилади. Хамма кўради бу байрамларни. Байрамнинг ўзига хам қанчадан қанча чет эллик мехмонлар ташриф буюради, улар хам кўрадику тадбирда қатнашаётганларни. Кимларнидир кўриб , айтишса хам керак “Шу хам санъаткорми?” деб. Жахон бозорига хеч қандай силжиш йўқдай. Лекин, тасаввур қилинг, Ўлмас Оллоберганов чиқяпти, шундай зўр овози бор. Кўришади, кейин элчихоналарга чақиришади.. Хаммаси бир бирига узвий боғлиқ нарсалар.\nПродюсер Жахонгир: Ўзи июн ойига биз 3 та давлатдан таклиф бўлганди. Биринчиси Англия давлатида бўлиши керак эди. Бошланишига деб айтишди, биздан фақатгина чиптани ўзингиз оласиз деб айтишди. Мен шуни хал қилаётган жойимда, олдин концертни ўтказволайлик деб, шу биринчи этапнинг ўзида тўхтатишди ишни. Энди Худо хохласа, бу режа август ойига қолди. Режамизда бор, мен хам худди сиз айтаётганингиздай ишимизни дунё миқёсида бўлишини хохлаяпман. Хозир шу режамизни амалга ошириш учун хамма нарса деярли тайёр, у ердан Ўлмас Оллобергановнинг ижоди хақида қизиқаётганлар бор. Ўзи бу иш июн ойида бўлиши керак эди, фақатгина шу концертни деб биз тўхтаб турибмиз. Ўлмас ака, “Мен улгуролмай қоламан” дедилар, чунки у ерда хам хаммаси жонлида бўлади. У ерда фақат тор, дутор, доира ва шу каби миллий инструментлар билангина концерт ўтказилади , электрон мусиқа асбоблари бўлмаслиги керак дейилгани учун, шундай гурух билан хам алохида ишланиши керак бўлди, бунга эса кўпроқ вақт керак бўлади. Хам концертни хам бу ишни бирда олиб боролмадик, энди концертни ўтказиб олиб, август ойининг 15 ─20 ларига режамизда бор. Хозирда Туркия билан хам келишув ишлари йўлга қўйилган. Мени ниятим хам сиз айтганингиздай, шу даражага чиқиш\nSayyod: Туркия деганингиз яна ўша трт –аваз каналида чиқишми? Хамма бориб куйлаб келяптику, у ерга мен хам бориб бемалол куйлаб кела оламан. Жуда осон бўлиб қолган (кулади)\nПродюсер Жахонгир: Йўқ, йўқ, унда хам эмас. Бизда сал бошқачароқ. Ха биламан, хамма шамоллаган бахонасини айтиб, жонли ижрода куйламас экан. Бир танишимдан Ўзбекистонда шамолламайдиган артист йўқми деб сўрашган хатто.\n(хамма кулади) Фақатгина Юлдуз Усманова зўр иштирок этиб қайтганлар.\nSayyod: Долзарблик мухим, айтиб ўтганимдек! Агар сизда хит бўлса, сиз хамма ерда зўрсиз! Шоу бизнесда айнан шунақа! Сизни пулингиз, иқтидорингиз роль ўйнамайди, фақатгина сиз долзарб бўлсангиз, санъатингиз ноль бўлса хам, лекин хитингиз бўлса, сиз энг зўрисиз. Хамма ерда эшиклар очиқ, хамма жойга таклиф қилишади.\nМана масалан, туркча қўшиқларни қайта куйлаганларингизни биламан, 2 тасини эшитдим хам, улардан бирининг ўзбекча версияси хам бор экан, менга ёқди. Яна бир мисол, Улуғбек Рахматуллаев хам олган, лекин у олгани омадли чиққан. Барибир оларкансиз шундай қўшиқларни, нега шунақа “актуальный”сини танлаб олиб, қайта куйламайсиз?\nЎлмас Оллоберганов: Мен ўзи бунақа сўз қўйиб қўшиқни ўзгартиришдан жуда хам кўрқаман, тўғриси. Менда виждон қийналади шу ишим учун.\nSayyod: Агар қўшиқ муаллифини айтсангиз, беркитмасангиз бўлди. Бу фақат менинг фикрим эмас, кўпчиликнинг фикри, агар шунақа қайта куйланган қўшиқлар оригиналидай ёки ундан хам аълороқ даражада айтолсангиз, бу хисобга ўтади дейилади. Лекин бузиб айтсангиз, унда керакмас дейишади. Масалан, Улуғбек Рахматуллаев “Лайлойимсан” қўшиғини оригиналини эшитсангиз, жуда чиройли қўшиқ аслида. Қайта ўзбекча куйланган тури аслига қараганда ночор ахволда. Лекин барибир хит бўлди. Ана ўша қўшиқни сиз куйлаганингизда, хит бўларди ха, ва менимча халолроқ хит бўларди. Хаққоний хит бўларди дея оламан. Сизда балки ўзингизнинг захирангизда бордур шунақа ғоялар?\nПродюсер Жахонгир: Ўлмас Оллоберганов агар хато қўшиқ айтса хамма гапиради. Лекин Озодбек Назарбеков ўша ашулани бузиб айтса, хеч ким хеч нарса демайди. Эшитиб хам кетаверишади.\nЎлмас ака қайсидир ашулани ўзини тилида этганлар, агар ахамият берган бўлсангиз. Мп3 ларини орасида бўлиши керак, қайси тилда асли куйланган бўлса ўша тилда куйлайдилар. Ула ёқтирмайдилар бунақа ишларни. Менимча, профессионал даражадаги одам бу нарсани қилиши керак деб хисоблайман. Хозирги шоу бизнес вакилларини кўраман кўп, кўшиғининг муаллифи ўзи эмас, фалончи мусиқаси, фалончиси сўзи деб ёзилади. Мен эса бир нарсадан хурсанд бўламан, бизда эса жуда кўп холларда Ўлмас Оллоберганов шеъри фалончи мусиқаси, Бобур Бобомурод шеъри Ўлмас Оллоберганов мусиқаси деб, қўшиқлари деярли ўзлариники.\nSayyod: Бу албатта катта плюс ижодкор учун, лекин хонанда учун бу мажбурий нарса эмас. Хар кимнинг иқтидоридан келиб чиққан нарсалар хаммаси. Кимдадир шеър ёзиш, кимдир мусиқа, кимлардир умуман хар тарафлама, кимда эса фақат ижро махорати бор. Тўғри, бу мукаммаллик хам яхши албатта.\nПродюсер Жахонгир: У мактаб ва бу мактабнинг фарқи бор демоқчиман.\nБу мактаб мен ўзим учун ўлмайдиган мактаб деб биламан. Мана хозирги ўша хитлар қанча муддат яшамоқда?\nSayyod: Хозирги пайтда 1 йилга бормаяпти\nПродюсер Жахонгир: Буни нимани хисобига деб ўйлайсиз?\nSayyod: Шоу бизнесда одам сонинг кўплиги, рақобатнинг кучлилиги фикримча.\nПродюсер Жахонгир: Ундан эмас, одамларнинг савияси пастлигидан. Санъатни шу даражада тушуна олмаганлигидан.\nSayyod: Лекин ўша санъатни тушунган ва савияси баландлар қани? Айтяпманку, шоу бизнесда ўша бошқарувчи бўлиб турганлар ўз сўзларини уқтира оладилар. Мана ўша зўр санъаткорларчи, биттаси у ерда, хамма атрофидагилари тарқалиб кетишди, уйда ўтирибди, студияси бор, унинг фойдаси йўқ, борми йўқми у студия. Билмайман, нега керак унга студия, тушунарсиз хуллас. Ўлмас Оллобергановга рахмат, хар холда йилдан йилга у бу ишларини кўряпмиз. Мана кўряпсизми, санъаткорлар нима ишлар билан банд? Яна бир жонли ижрода концерт бераётгани бошқасини танқид қилади. Нега ундай? Бир бириларни кўллаб кувватланг ундан кўра, бирга дуэт яратинглар.\nПродюсер Жахонгир: Ўлмас акам шу пайтгача бирор инсонни танқид қилганини кўрмаганман, менимча охиригача шундай бўлса керак. Кўп одамлардан эшитганман айнан Жахонгир тарафидан танқидларни, лекин булар хеч гапирмаганлар. Мақташмаску, лекин ростдан хам айнан шундай.\nЎлмас Оллоберганов: Омадини берсин уни!\nПродюсер Жахонгир: Мен хам шунақа дейман. Хозирда айтишадику, олтин фондга кирадиган қўшиқларни, қани хозир кимнинг қўшиқлари киряпти? Балки бу санъатнинг ўта кенгайиб кетганлигиданми? Тўғри, хамма харакат қиляпти.\nЎлмас Оллоберганов: Балки хозир замон шунақадир, мен хам билмайман.\nПродюсер Жахонгир: Хозир “Гўзалсан” қўшиғини нега олдириб ташладим тв каналларидан, чунки қишда олинган клип эди, сюжетлари асосан қорларда олинган. Хозирча концерт реламаси кетаяпти деб, бу клипни хозир тўхтатиб турибман. Кейинроқ қўйилади.\nSayyod: Қишнинг нима алоқаси бор? Қиш мавсумига мос клип бўлса, қўйиш мумкин эмасми? Ёки қиш келиб қоладими агар бу клип қўйилса? (кулади) Менимча қўйилгани яхшироқ эди, чунки хозир айнан бир хилликдан чарчаган пайтда, айнан қиш фаслини эслатадиган клип бўлса, яхши бўларди натижаси. Агар ундай бўлса, унда эфирдан хамма мавсумга мос бўлмаган киноларни хам, кўрсатувларни хам олиб ташлаш керак бўларди (кулади)\nПродюсер Жахонгир: Концертдан кейин яна клиплари қўйилади, айтиб ўтганимдек яна 2 та клип оламиз.\nSayyod: Бизнинг ўзбек санъаткорларимизга теккан касаллик бўлса керак бу, ўзининг зўрлигини билганидан сўнг, ўз устида ишламай қўяди. Мана сиз айтяпсизку ўзим учун билдим, ўзимнинг атрофимдагилар деяпсиз, йўқ ундай эмас, санъаткорнинг асосий вазифаси хам, мақсади хам бутун республика миқёсида ижод қилиш бўлиши керак. Бу нарса сиз учун кераклиги учунмас, бу нарса айнан шу халққа кераклигини тушуниб етиш керакдир? Улар билишлиги керак, мана бизда шундай санъаткор бор деб. Бу хам ватанпарварлик хисоб.\nПродюсер Жахонгир: Ўлмас акага бир таклиф хам бергандим, “Карабах” деган қўшиқни Юлдуз билан куйлаб кўринг деб, агар шуни куйлашганида концерт учун зўр чиқиш бўлар эди, фикримча. Йўқ, ўзимиз бошқа ўзбекча қўшиқ яратамиз, бизга бўлмайди деб, мана бу хам қолиб кетди. Кўряпсизми, шунчалик қайсар инсон.\nЎлмас Оллоберганов: Ўзбекмиз ахир! (кулади)\nSayyod: Нима бўлибди? Худди олдинги йили концертда соф ўзбек тилида куйладингиз а?!\nПродюсер Жахонгир: Мен айтмоқчи бўлганим, хамма нарса хам менинг қўлимда эмас, бу одамни олиб чиқиб ишлатишнинг ўзи азоб. Хозир анча яхшику, ўзларида хам ўзгариш сезилиб туради. Агар шу темпни яна 2 бараварга кўрайтирсак, хаммаси зўр кетади.\nСанъатнинг ичида юриб ўзим учун тушуниб олдим, айрим санъаткорлардан, шоу бизнес вакилларидан санъатни яхшироқ тушунаман. Қаерда “фалш” этяпти, қандай созлар чалиняпти, ўғирладими йўқми. Буларнинг фарқига яхши бораман.\nSayyod: Лекин продюсерликни яхши фарқига бормас экансиз.\nПродюсер Жахонгир: Йўқ нега энди, продюсерлик деганда нима, мен деярли буларнинг ичида эмасман. Ўзимни бошқа ишларим, қаердадир рахбарлигим бор. Мен буларнинг фақатгина мухлисдари бўлганим учунгина, уларни қўллаб қувватлаш мақсадида келган одамман. Мен хам хамма ишимни йиғиштириб қўйиб, булар билан юрмайманку, дам олиш кунлари бўш вақтдларимда бораман фақат.\nЎлмас Оллоберганов: Бу хақиқатдан хам фанат. Фанатизм ишлашга халақит беради, биласизми? Мен ўз ишимнинг фанатиман, Нодир хам фанат, Жахонгир хам санъатнинг фанати. 3 та фанат йиғилиб олганмиз. Шундан тушуниб олаверинг. (кулишади)\nSayyod: Санъаткорни фақатгина ўзининг аудиторияси учун ишлашга хаққи йўқ, фикримча, санъаткор бутун республика учун ишлаши керак.Тарихга кириш керак . Ўтиб кетганидан кейинги Ўлмас Оллоберганов ким эди деб эслаб, ха анави зўр санъаткор эдику, лекин... ундан кўра Райхон тарихга кирдику деб гапиришса. Алам қилмайдими ўлиб кетганидан кейин бола чақага? Фарзандларингиз хам сиз хақингизда фахрланиб гапиришнинг ўрнига, ха негадир омадсиз бўлганлар деб эслашгани, шундай санътингиз билан хеч нарсага эришмаганингизни билишса.\nПродюсер Жахонгир: Шу ишни бошлаганимдан, то хозирги пайтга қадар, қўпол қилиб айтсам, она сутим оғзимга келган десам хам бўлади буларни ишлатаман деб, ишонасизми?\nSayyod: Иложсиз нарсанинг ўзи йўқ!\nПродюсер Жахонгир: Мен хозир Худога шукр дейман, хозирги даражага келганимиз учун. Нодир билан олдимга келишганига тахминан 3 йил бўлган бўлса, унда бундай хозирги натижалар, хозир бор рейтинг хам йўқ эди. У пайтда Ўлмас Оллоберганов умуман йўқ бўлиб қолган эди. Тўйларга таклифлар у пайтлар умуман бошқача эди. Балки унда оилавий, шахсий ёки яна бирон сабаблар бўлгандир шундай бўлишига. Албатта хаммамизда хам ўз ички сирларимиз борку. Мен буларга ока сифатида қараганим учун хам хавотир олиб, қўллаб қувватлайман. Шунинг учун хам харакат қиламан ишимизни ривожлантиришга. Ўзларида хам харакат бор албатта.\nSayyod: Бу йилги концертда янги қўшиқ нечта бўлади умумий?\nЎлмас Оллоберганов: Хозир аниқ билмайман, рўйхатни қарашим керак.\nПродюсер Жахонгир: Деярли хаммаси янги. Эски альбомларидан хам қўшиқлар олганмиз албатта. Умумий хисобда, адашмасам 70 фоизи янги қўшиқлардан иборат бўлади. Туркманча, Афғонча қўшиқлар бор..\nSayyod: Бўлди, менинг саволларим тугади, агар яна бирон гапни айтиб ўтиш ниятида бўлсангиз, эълон ёки яна бирон интервьюга киришини хохлаган гапларингиз бўлса бемалол фикрингизни билдиришингиз мумкин.\nЎлмас Оллоберганов: Мен лекин қойил қолдим, тўғриси, Сардор, сизга нисбатан мен ўзимнинг фикримни билдириб олай. Бу пахта қўйиш ёки бўрттириб гапириш эмас. Мен буни олдиндан билганман, сезганман, сизда ўша ўз сохангизга бўлган эътиборингиз, қизиқишингиз, билимингиз кучли, шу даражага етишингиз бежиз эмас. Сиз берган саволларингиз мени қониқтирди. Демак, сиз ўз ишингизнинг бекорга устаси эмаслигингизни айтиб ўтмоқчи эдим. Мен бундан хурсандман. Кўп гапиролмадим хам, ўзи кўп гапиришни хам ёқтирмайман. Камроқ гапириб, кўпроқ ишлаш керак! Ишларингизга омад! Худо хохласа, хаммаси яхши бўлади. Рахмат!\nШахло Қодирова ёзиб олди.\nbek88 Сана: Душанба, 13-Май-2013, 11:04 | Изох # 2\nYaxshi suxbat bo'libdi. Sardor aka, va Shaxlo sizga raxmat.\n308-maktab Сана: Сешанба, 14-Май-2013, 17:34 | Изох # 3\nШу манимча Сардор Улмас Оллобергановдан аник 1 та гап олмокчи булиб 1 та саволда айланаверганлар ёки Улмас Оллобкргановда иктидор бор нега шуни юзага чикармаяптию бошкалар (яъни таланти булмаган чала хонандалар) тез юкорилаб кетаётганини куриб чидолмасдан уларга туртки берди!\nmicrob Сана: Чоршанба, 15-Май-2013, 00:13 | Изох # 4\nМенимча хам Сардор саволига ўзи кутган жавобни ололмаган. Интервьюни тўлиқ ўқиб чиқдим. Тўғрисини айтсам, Ўлмас Оллобергановни бировнинг ортидан килик килиб уни масхара қилиши жахлимни чиқарди. Бу юмор, одат ёки тақлид эмас, бу бировнинг устидан кулишнинг ўзгинаси. Ман буни қаттиқ қоралайман. Бу даражадаги санъаткорга бунақа бачканалик заррача ярашмайди. ("Аввал ўзингга боқ, кейин ноғора қоқ" дейишадику. Қанақа авлиё бўлишингдан қатъий назар бировнинг устидан кулишга ҳаққинг йўқ!) Қавс ичидаги фикр тўғридан-тўғри Оллобергановга қаратилган эмас, шунчаки, жойи кеганда айтдим холос. Аслида, Ўлмас акани санъаткор сифатида ҳурмат қиламан. Сардорни фикрига тўлиқ қўшиламан: минг зўр санъаткор бўлганинг билан бундан натижа бўмаса, сани эътироф этишмаса, замонавий шоу-бизнесга мослаша олмасанг фойда йўқ. Лекин продюссер Жаҳонгир акани битта фикрига 100 % "за"ман Цитата:\n"Продюсер Жахонгир: Ундан эмас, одамларнинг савияси пастлигидан. Санъатни шу даражада тушуна олмаганлигидан."\nЯкуний фикрим Ўлмас Оллобергановга битта "БУМ" керак. Нима демоқчи бўлганимни қуйидаги мисоллардан англаб олиш мумкин:\nМаҳмуд Номозов - Кўза афсонаси, Фарҳод Саидов - Қизми кийикми бу, Шербек Шодиев - Уйқудаги гўзал, Отабек Муҳаммадзоҳид - Шошилма қизгина, PSY - Gangnam style ))).


Ёшлар ва муҳаббат — KUKALDOSH.UZ\n14.05.2018 / - Мақолалар\nАллоҳ таоло айтади: «Биз сенга уларнинг хабарларини ҳақ ила қисса этиб берамиз. Албатта, улар Роббиларига иймон келтирган йигитлардир. Ва уларга янада зиёда ҳидоят бердик» (Каҳф сураси 13-оят).\nБошқа бир оятда шундай марҳамат қилади: «Эй иймон келтирганлар! Сизлардан ким динидан қайтса, Аллоҳ албатта Ўзи севадиган ва улар ҳам Аллоҳни севадиган қавмни келтирур. Улар мўминларга ҳокисор, кофирларга қаттиққўл, Аллоҳнинг йўлида жиҳод қилурлар ва маломатчининг маломатидан қўрқмаслар. Бу Аллоҳнинг фазли бўлиб, хоҳлаган одамига берадир. Аллоҳ фазли-карами кенг ва билувчи Зотдир» (Моида сураси 54-оят).\nЯна бошқа бир оятда Аллоҳ таоло айтади: «Одамлар ичида Аллоҳдан ўзга тенгдошларни тутадиганлар ва уларни Аллоҳни севгандек севадиганлар бор. Иймон келтирганларнинг Аллоҳга муҳаббатлари қаттиқдир» (Бақара сураси 165-оят). «Оли Имрон» сурасида шундай дейилади: «Сен:»Агар Аллоҳга муҳаббат қилсангиз, бас, менга эргашинг. Аллоҳ сизга муҳаббат қиладир ва сизларнинг гуноҳларинингизни мағфират қиладир.» (31-оят).\nШунингдек, Қуръони каримнинг бир неча ўринларида Аллоҳ таоло адолатли, покиза, кўп тавба қилувчи, эҳсон қилувчи, тақводор, сабр ва таваккул қилувчи мўминларни яхши кўриши зикр қилиб ўтилган.\nҚуръони каримда У зот субҳанаҳу ва таоло исрофгарларни севмаслиги, бузғунчиликни ёмон кўриши, ёмон гапни ошкор қилишни мазлумдан бошқадан хуш кўрмаслиги, хоин, гуноҳкор, кеккайган, кўп фахрланувчи, ҳаддидан ошган, кофир, сотқин, (бекордан бекорга) ҳурсанд бўлувчи, кибрга кетганларга муҳаббат қўймаслигини айтган.\n«Муҳаббат» сўзи луғатда софликни билдиради. Араблар тишларнинг соф ва оппоқ бўлишига нисбатан ҳам мана шу лафзни ишлатадилар. Истеъмолда эса севги ва муҳаббат маҳбуб эсланганда ёки у билан юзма-юз бўлганда қалбнинг жунбушга келишини англатади.\nМуҳаббатнинг зикри Қуръони каримда юзга, ҳадиси шарифларда эса мингга яқин ўринларда келган. Мана шу манбаларда келган муҳаббат тушунчалари турли хил маъноларда келган. Асосийлари Аллоҳ таолога муҳаббат, Расулуллоҳ соллаллоҳу алайҳи васалламга муҳаббат, мусулмонларнинг ўзаро муҳаббати, ота-онанинг фарзандларига ва фарзандларнинг ота-оналарига муҳаббати, раҳбарнинг қўл остидагиларига муҳаббати, хотиннинг эрига муҳаббати ва ҳоказо. Дастлаб, Аллоҳ таолони севиш ҳақида сўз юритмоқчимиз.\nАллоҳ таолони севиш ҳақида Расулуллоҳ соллаллоҳу алайҳи васаллам: «Уч хислат борки, мана шу хислатлар кимда бўлса, иймоннинг ҳаловатини топади. Биринчиси, Аллоҳ ва Расули у учун бошқа барча нарсадан маҳбуброқ бўлиши», дедилар. Расулуллоҳ соллаллоҳу алайҳи васаллам бошқа бир ҳадисларида «Аллоҳ сизларга ризқ бергани учун Аллоҳни севинглар!» дедилар. Хабарларда ворид бўлишича, Аллоҳ таоло «Эй Довуд, менга ижобат қилгин, мени севганни сен ҳам севгин, бандаларимга мени севдиргин» деди. Сўнг у зот «Раббим, сени севдим ва сени севганни ҳам севдим. Аммо бандаларингга сени қандай севдираман?» деди. Аллоҳ таоло: «Уларга мен берган ризқ, неъматларни эслатгин», деди.\nНабийимиз Муҳаммад соллаллоҳу алайҳи васалламга пайғамбарлик келишидан олдин ғорда бир неча кунлаб қолиб кетганларидан Қурайш халқи «Муҳаммад Раббисини севиб қолибди» деган экан.\nҚори, улуғ саҳобий Убай ибн Каъб разияллоҳу анҳуни бир куни Расулуллоҳ соллаллоҳу алайҳи васаллам чақириб, «Эй Убай, менга «Лам якуниллазина кафаруу» (яъни «Баййина» сурасини) ўқиб бер» дедилар. Убай разияллоҳу анҳу: «Ё Расулуллоҳ, Қуръон сизга нозил бўлиб турганда, сизга мен қироат қилиб берайми?», дедилар. Шунда Расулуллоҳ соллаллоҳу алайҳи васаллам: «Аллоҳ менга сендан эшитишимни амр қилди», дедилар. Убай ибн Каъб разияллоҳу анҳу эса: «Аллоҳ сизга менинг исмимни айтдими?», деб сўрадилар. У зот алайҳиссалом: «Ҳа», деб жавоб қилдилар. Шунда Убай разияллоҳу анҳу йиғлаб юбордилар. Чунки маҳбублари Аллоҳ таоло уларнинг исмларини зикр қилган эди.\nРасулуллоҳ соллаллоҳу алайҳи васалламни севиш ҳақида эса Али разияллоҳу анҳудан: «Сизларнинг у зотга муҳаббатингиз қандай эди?» деб сўралганида, «Расулуллоҳ соллаллоҳу алайҳи васаллам биз учун мол дунёмиздан ҳам, болаларимиздан ҳам, ота-оналармиздан ҳам суюклироқ эдилар. Чанқоқдан ўлай деган инсонга салқин ичимлик қандай ёқса, у зот биз учун унданда севимлироқ эдилар», деб жавоб берган экан.\nАнас разияллоҳу анҳу: «Мен Расулуллоҳ соллаллоҳу алайҳи васалламни ҳар тун кўрар эдим», деб йиғлаб юборардилар. Абу Ҳурайра разияллоҳу анҳу айтадилар: «Расулуллоҳ соллаллоҳу алайҳи васалламдан кўра гўзалроқ ҳеч кимни кўрмаганман. У зотнинг юзларида ҳудди қуёш бордек эди” (Имом Аҳмад ривояти).\nЖобир ибн Самура разияллоҳу анҳу айтадилар: «Расулуллоҳ соллаллоҳу алайҳи васалламни ой тўлин бўлган тунда кўрдим. Ўшанда у зотнинг устиларида қизил кийим бор эди. Мен бир у зотга, бир ойга қарай бошладим. Менимча, у зот ойданда гўзалроқ эдилар» (Имом Термизий ривояти).\nРабиъ бинти Муаввиз разияллоҳу анҳодан: «Бизга Расулуллоҳ соллаллоҳу алайҳи васалламни сифатлаб беринг» деб сўралганда, «Эй болагинам, сен у зотни кўрганингда порлаб турган қуёшни кўргандек бўлар эдинг», деганлар (Имом Термизий ривояти).\nЗайд ибн Дасинна разияллоҳу анҳуни Қурайш мушриклари қатл қилиш учун олиб кетаётганда, Абу Суфён (ўша пайтда мушрик эдилар): «Эй Зайд, ҳозир ўрнингда Муҳаммад бўлиб, унинг бўйни узилиб кетишини, сен эса ўлимдан омон қолган ҳолда оилангда бўлишингни хоҳлармидинг?», деди. Сўнг Зайд разияллоҳу анҳу: «Аллоҳга қасамки, мен аҳлим ичида ўтириб, Расулуллоҳга ҳозир ўтирган жойларида бир дона тикан киришини ҳам хоҳламайман», дедилар. Шунда Абу Суфён: «Муҳаммаднинг дўстлари уни яхши кўрганчалик бирон киши бошқасини яхши кўрганини кўрмадим», деди (Байҳақий ривояти).\nОлдин Абу Суфён ажаблангандек, Наполён ҳам ажабланиб: «Мен ҳайрон бўламан, қандай қилиб Муҳаммад мана шундай қисқа даврда бир минтақани, балки бутун ерни ўзгартириб юборган бўлиши мумкин?», деган экан. Бунга мусулмон уламолари қуйидагича жавоб беришади: «У зот асҳобларининг қалблари ва нафсларида муҳаббат ўз ишини кўрсатди».\nАзиз биродарлар! Муҳаббат инсоннинг нафсида муқаддас туйғулар, нозик маънолар билан бир қаторда қурбонлик ва фидоийлик каби тушунчаларни ҳам келтириб чиқаради. Инсонни ички ва ташқи айблардан муҳаббатчалик ҳеч нима халос қила олмайди.\nМана шу муҳаббат қандай муҳаббат ўзи? Бу Аллоҳга, Расулига ва Аллоҳнинг йўлида бандаларга бўлган муҳаббатдир.\nАйшу-ишрат билан ўтган тунлар, шариат ҳаром қилган шаҳвоний муносабатлар, беҳаё сурат ва қўшиқлар, бир-бирига уриштирилаётган қадаҳлар – буларнинг биз айтаётган муҳаббатга умуман алоқаси йўқ.\nБир неча йил олдин ислом олами ғарб оламига қарши чиққанда улар: “Нега бутун ислом олами пайғамбарининг битта сурати орқасидан у бошидан бу бошигача оёққа турди?”, деб ҳайратга тушишганди. Улар Расулуллоҳ соллаллоҳу алайҳи васаллам бу уммат учун қандай даражада улуғ эканликларини, у зотга бўлган юксак муҳаббатни билмайдилар-да.\nИбн Асокир ривоят қилишларича, Билол розияллоҳу анҳу Расулуллоҳ солаллоҳу алайҳи васалламнинг вафотларидан сўнг бошқа шаҳарга бош олиб кетганларида тушларида у зотни кўрадилар. У зот: «Бу қандай жафо, эй Билол? Мени зиёрат қилиш вақти келмадими?» дейдилар. Шунда Билол розияллоҳу анҳу қўрқиб, маҳзун ҳолатда уйғондилар. Сўнг уловларини миниб, Мадина томон йўл олдилар. Набий соллаллоҳу алайҳи васалламнинг қабрларига бордилар ва юзларини унга қўйиб, йиғладилар. Шунда Ҳасан ва Ҳусайн розияллоҳу анҳумо келиб қолишди. Билол розияллоҳу анҳу уларни қучоқлаб, ўпдилар. Улар: «Сиз Расулуллоҳ соллаллоҳу алайҳи васалламга масжидда айтиб берадиган азонингизни эшитгимиз келяпти», дейишди. Билол розияллоҳу анҳу масжидга келиб, ўзлари илгари турадиган жойларига турдилар. «Аллоҳу акбар! Аллоҳу акбар!» деганларида Мадина аҳолиси бир қўзғалди. «Ашҳаду алла илаҳа иллаллоҳ» деганларида бу ҳолат янада зиёда бўлди. «Ашҳаду анна Муҳаммадар-Росулуллоҳ» деганларида аёллар ҳам ўз уйларидан отилиб чиқишди. Одамлар: «Расулуллоҳ қайтиб келдилар!», деб жар солишди.\nҲеч қачон Мадинаи Мунавварада бу кундагичалик йиғи бўлмаганди.\nБилол розияллоҳу анҳунинг ўлим соатлари яқинлашганда аёли: «Бу қандай ҳам маҳзунлик!» деб нола қилганда, Билол розияллоҳу анҳу: «Бу қандай ҳам қувонч! Эртага мен ўзим севган инсонлар – Муҳаммад (соллаллоҳу алайҳи васаллам) ва у зотнинг асҳобларини учратаман!», дедилар”.\nАзиз биродарлар! Мана шу Аллоҳга ва Расулига бўлган муҳаббатдир. Руҳий тарбия машойихлари айтишади: «Аллоҳ таолога етишишнинг икки йўли бор: Муҳаббат йўли ва нафсни бўйсундириш йўли». Муҳаббат йўли сенга роҳат беради, нафсни бўйсундирш эса сени анча толиқтиради.\nБугунги кунда ислом оламининг бошига тушган энг катта фожиа мусулмонлар қалбидаги ана шу муқаддас муҳаббатнинг заифлашиб қолганидир. Бунинг сабаби динларига амал қилмаганлари, Пайғамбарларининг амрига мухолиф юрганлари, Расулуллоҳ соллаллоҳу алайҳи васалламнинг суннатлари қолиб, “ғарб маданияти”ни ўзлаштирганларидир. Шу ҳолат давом этса мусулмонларнинг нури ўчади, ақидалари зое бўлади. Яхши нарсани ёмон нарсага алмаштирганлари натижасида бошқа халқлардан қолиб кетади.\nҲадиси шарифларда Аллоҳ таоло ва Унинг Расулини севиш, мусулмонларнинг бир-бирларига нисбатан муҳаббати, мусулмон шахснинг ўз фарзандлари, ота-онаси, яқинлари, турмуш ўртоғи ва дўстларини севиши, шунингдек, раҳбарнинг ўз қўл остидагиларга, ўз навбатида уларнинг ҳам раҳбарларига муҳаббати ҳақида кўрсатмалар мавжуд. Бу каби муҳаббатларнинг ҳар бирини кенг баён қилиш учун алоҳида мавзуларда тўхталиш зарур. Аммо шу ўринда Исломда раҳбарнинг ўз қўл остидагиларига муҳаббати қандай бўлиши ҳақида бир ҳодисани эслаш билан бу мавзумизни якунлаймиз.\nДамашқ волийси Муовия ибн Абу Суфён розияллоҳу анҳу амирул мўминийн Умар ибн Хаттоб розяллоҳу анҳудан денгиз орқали Румга ҳужум қилишга изн сўради. Сўнг Умар розияллоҳу анҳу Амр ибн Осс розияллоҳу анҳудан денгиз ҳақида сўраб мактуб ёздилар. Амр ибн Осс шундай жавоб бердилар: «Эй амирул мўминийн! Денгизнинг ўзи катта, ундаги ҳар қандай нарса кичкинадир. Унда осмондан бошқа ҳеч нима йўқ. Ундаги сув лойқаланса қалблар маҳзун бўлади, тўлқинлари қўзғалса, ақллар лол қолади. Ундаги одамлар ёғочдаги қурт кабидир (яъни қаерга кетаётганини ва қаердан чиқишини билмайди). Денгизга кирган инсон йўқолиб қолади, ундан чиққан эса янгидан туғилгандай бўлади. Агар оғса ғарқ бўлади. Қутулиб қолган ҳам қўрқувдан қотиб қолади.»\nБуни ўқиб Умар розияллоҳу анҳу Муовия розияллоҳу анҳуга шундай ёздилар: «Муҳаммадни ҳақ ила юборган Зотга қасамки, асло изн йўқ! Денгизга бирон мусулмонни қўймайман. Аллоҳга қасамки, биргина мусулмон мен учун румликлар жойлашган ўлкалардан яхшидир. Мусулмонни ҳалокатга ташлашдан сақлангин. Сенга айтадиганим шу, вассалом.»\nБу мўминнинг ўз қўл остидаги халқига бўлган муҳаббатидир.\nАзиз биродарлар! Айнан Ислом орқали муҳаббат тушунчаси Ер узра ёйилди.\nЭркакнинг бегона аёлга ёки аёлнинг бегона эркакка муҳаббат қўйиши мавзусида келгуси мақолада сўз юритамиз, иншааллоҳ.


Хитой пойтахтида мактабга ҳужум қилган шахс 20 нафар ўқувчини яралади\n15 январ 2021, Тошкент вақти: 22:48\nИллюстратив сурат. Хитойлик болалар.\nХитой пойтахти Бейжинда мактаблардан бирига қилинган ҳужумда 20 нафар ўқувчи яраланди, улардан уч нафарининг аҳволи оғир экани айтилмоқда.\nReuters агентлигининг билдиришича, мактабга ҳужум қилган шахс полиция томонидан қўлга олинган. Ҳужумчининг шахси ва жиноят сабаблари аниқланмоқда.\nМаҳаллий ҳукумат мактабга қилинган ҳужумнинг бошқа тафсилотларини очиқламади. Ижтимоий тармоқда тарқатилган хабарларда айтилишича, ҳужумчи болаларнинг бош қисмига пичоқ санчган. Синьхуа агентлиги эса шифокорлар болалар ҳаётига хавф йўқлигини билдираётгани ҳақида ёзди.\n2018 йилнинг июнь ойида ҳам Шанхайда пичоқ билан қуролланган шахс мактаблардан бирига ҳужум қилган эди. Ҳужум оқибатида икки бола ўлган, бир бола яраланган.\nЎшанда ҳужумчи Шанхайга иш излаб келгани, бироқ иш топа олмагач шаҳарликлардан мана шу тарзда ўч олмоқчи бўлгани хабар қилинганди.\n2018 йилнинг апрелида Шэньси вилоятидаги бир мактаб яқинида ҳужумчи 7 ўқувчини пичоқлаб ўлдирган.\n2017 йил январида эса Хитой жанубида яна бир ҳужумчи 12 болани пичоқлаб ўлдирганди. Мазкур шахсга суд ўлим жазоси белгилаган. Яқинда бу ҳукм ижро этилган.


ЎзА - АҚШ элчиси Ўзбекистондаги инсон ҳуқуқлари борасидаги ўзгаришларни қандай баҳолади?\nАҚШ элчиси Ўзбекистондаги инсон ҳуқуқлари борасидаги ўзгаришларни қандай баҳолади?\nАмерика қўшма штатларининг Тошкентдаги элчихонасида АҚШнинг Ўзбекистондаги Фавқулодда ва Мухтор элчиси Дэниел Розенблюм билан танишув конференцияси ўтказилди.\nКонференцияда янги элчи Дэниел Розенблюм ўзбекистонлик журналистлар билан суҳбатлашди ва ўзидан аввалги фаолият юритган элчига миннатдорчилик билдирган ҳолда Ўзбекистондаги амалга оширишни кўзлаган иш режалари билан таништирди.\nДэниел Розенблюм Ўзбекистондаги фаолиятида эътибор қилажак бешта асосий йўналишларни келтирди.\n1. Хавфсизлик борасидаги алоқаларни мустаҳкамлаш ва ривожлантириш;\n2. Ўзбекистоннинг иқтисодий-ижтимоий ислоҳотларида фаол иштирок этиш;\n3. Инсон ҳуқуқларини ҳимоя қилишда ва фаол фуқаролик жамиятини ривожлантиришда фаол кўмаклашиш;\n4. АҚШ ва Ўзбекистон фуқаролари ўртасидаги ҳамкорлик алоқаларини ривожлантириш;\n5. АҚШнинг йирик компанияларининг Ўзбекистонга инвестиция киритишига кўмаклашиш;\nЭлчи жаноблари мазкур беш йўналишни санаб ўтар экан, уларнинг ҳар бирини алоҳида шарҳлаб берди. Хусусан, Ўзбекистонда олиб борилаётган ислоҳотлар юзасидан Президент Шавкат Мирзиёевнинг ташаббуслари ижобий натижаларга олиб келишига ишонишини билдирди.\nУ АҚШ ҳам ислоҳотлар борасида бир қанча ривожланган давлатлар қатори ўзига хос тажриба ва малакага эга эканлигини таъкидлаган ҳолда Ўзбекистонга суд ҳуқуқ тизими, соғлиқни сақлаш ва таълим йўналишлари бўйича таклиф, маслаҳатлар билан кўмаклашишга тайёрлигини билдирди.\nИнсон-ҳуқуқлари борасида эса “АҚШ нафақат Ўзбекистонда, балки бошқа давлатларда ҳам эътиқод, фикр эркинликларини ҳимоя қилишда фаол қатнашиб келади, зарур бўлса, бу борада ўз эътирозларини ҳам билдиради. Чунки инсон ҳуқуқлари ва эркинликлари АҚШнинг барча давлатлар билан олиб борувчи ташқи сиёсати асосини ташкил этади”, дейди элчи жаноблари.\nШу ўринда Дэниел Розенблюм инсон ҳуқуқлари борасида Ўзбекистонда сўнгги икки ярим йил ичида ижобий ўзаришлар бўлганини таъкидлаб ўтди.\n“Август ойининг сўнгги ҳафтасида Самарқандда бўлиб ўтажак “Шарқ тароналари” фестивалида меҳмон, томошабин сифатида қатнашаман. Унда АҚШ давлатидан ҳам миллий йўналишда ижод қилувчи мусиқий гуруҳ иштирок этади. Бу маданий соҳадаги ҳаморликларимизнинг кичик бир мисоли. Мен маданий соҳадаги алмашинувларни ривожлантиришни истардим. Чунки, бу икки халқнинг бир-бирини яқиндан танишишига ёрдам беради”, дейди Розенблюм.\nЭлчи жанобларининг сўзларига кўра, бешинчи йўналиш, яъни иқтисодий ҳамкорликни ривожлантириш бўйича ҳам амалий ишлар бошлаб юборилган.\n“Ўзбекистонда тадбиркорликка катта аҳамият қаратилаётгани ва уларга қулай шароит яратилаётгани сабаб Ўзбекистон бозорига америкалик тадбиркорларнинг ўз маҳсулотларини олиб киришида ва фойдали инвестиция киритишида ёрдамлашмоқчиман. Бу борада амалий ишлар бошлаб юборилган.\nХабарингиз бор, икки ҳафта олдин АҚШнинг 13 та компанияларидан иборат гуруҳ Тошкентга келди. Улар маҳаллий тадбиркорлар ва давлат органлари вакиллари билан самарали музокаралар ўтказди. Деярли уларнинг бари менга Ўзбекистонда бизнес юритиш бўйича шароит қониқарли эканлигини билдирди.\nБир ҳафта илгари йигирма йилдан буён Ўзбекистонда фаолият олиб бораётган “Honeywell” компаниясининг кенгайтирилган ўқув маркази очилиши маросимида иштирок этдим. Улар Ўзбекистонга нафақат пул, балки иш ўринлари юқори технологиялар ҳамда малака ва билим олиб кирмоқда. АҚШ компаниялари инсон капиталига инвестиция киритишни қўллаб-қувватлайди. Бу инвеестициянинг энг самарали турларидан биридир”, дейди Дэниел Розенблюм.\n“Инсон ҳуқуқлари борасида Ўзбекистонда сўнгги икки ярим йил ичида ижобий ўзгаришлар рўй бермоқда. Президент Шавкат Мирзиёев бу борада катта қадам ташлади. Биз эътиқод эркинлиги бўйича ижобий ўзгаришлар рўй берганини, ўз қарашлари туфайли қамоққа олинган бир қанча фуқароларни жазони ўташ жойларидан озод этилганини кузатдик. Шунингдек, мамлакатдан ташқарига чиқиш “ОВИР”лари ҳам бекор қилинди. Буларнинг бари эътиборга молик ўзгаришлардир”, дея фикр билдирди Дэниел Розенблюм.


Кулиб боқаман – Сурхон тонги\nБош саҳифа / Адабиёт / Кулиб боқаман\nНоябр 17, 2018\tАдабиёт Изоҳ қолдириш 808 Кўрилди\nГоҳ ноҳақлик жабридан,\nУзоқ кетгим келади.\nПаймонам ҳам тўлади.\nКўз ёшини артишга,\nЖуръатим йўқ онамнинг.\nСурати йўқ дадамнинг.\nАммо мурғак дилимда,\nЭнди армон даштида,\nМенинг гулим унмайди.\nМен учаман боғларда,\nГуллар билан дўстлашдим.\nСир очдим капалакка,\nБаҳор билан юзлашдим.\nЭнди онам сочига,\nЭнди гулгун ҳаётга,\nЁмғир бўлиб ёғаман.\nихтисослаштирилган санъат мактаб-\nОлдинги Дунёни гўзаллик қутқаради